

**ŠKOLSKÝ PORIADOK**

**1.september 2022 Mgr. Klementína Klimeková**

**Muránska Dlhá Lúka riaditeľka školy**

PREAMBULA

Základná škola Muránska Dlhá Lúka je školou, ktorú som si zvolil dobrovoľne, a preto sa budem riadiť jej pravidlami a školským poriadkom.

Školský poriadok upravuje § 153 zákona 245/2008 o výchove a vzdelávaní (školský zákon).  Školský poriadok upravuje najmä podrobnosti o:

1. výkone práv a povinností detí, žiakov a ich zákonných zástupcov v škole alebo v školskom zariadení, pravidlá vzájomných vzťahov a vzťahov s pedagogickými zamestnancami a ďalšími zamestnancami školy,
2. prevádzke a vnútornom režime školy alebo školského zariadenia,
3. podmienkach na zaistenie bezpečnosti a ochrany zdravia detí a žiakov a ich ochrany pred sociálnopatologickými javmi, diskrimináciou alebo násilím,

**d)**  podmienkach nakladania s majetkom, ktorý škola alebo školské zariadenie spravuje, ak tak rozhodne zriaďovateľ.

Dodržiavanie školského poriadku utvára dobré predpoklady na chod školy a jej bezpečnosť. Preto sú všetci zamestnanci a žiaci školy povinní tento vnútorný poriadok dodržiavať.

Riaditeľka školy dňom 1. 9. 2022 vydáva tento Školský poriadok, zároveň ruší Školský poriadok zo dňa 2. 9. 2020. Školský poriadok ZŠ obsahuje osobitnú časť: Prevencia a riešenie šikanovania na škole, Vnútorný poriadok počítačovej učebne, Vnútorný poriadok pre gymnastickú telocvičňu a ihriská, Zásady bezpečnosti pri školských aktivitách na ľadovej ploche, pri školských aktivitách na lyžiarskom výcviku a plaveckom výcviku a Školský klub detí, Mimoriadne prerušenie školského vyučovania.

Základná škola v Muránskej Dlhej Lúke je neplnoorganizovanou školou s klasickými triedami. V záujme naplnenia práva na vzdelanie, vedenie školy zabezpečí vnútorný chod školy a podmienky pre optimálne medziľudské vzťahy tak, aby bol čas strávený v škole efektívne využitý z hľadiska vzdelávania a aby bol aj časom príjemne stráveným rovnako žiakmi ako aj učiteľmi. Škola bude dôsledne dbať na dodržiavanie záväzných právnych noriem, ako sú Deklarácia práv dieťaťa, Listina základných práv a slobôd ako aj iné platné dokumenty vo vzťahu k žiakom, učiteľom i ostatným zamestnancom školy. Je to súhrn noriem, zásad a pravidiel spolužitia celého kolektívu žiakov, pedagogických a ostatných zamestnancov školy. Uplatňovanie školského poriadku v každodennom živote školy je prejavom uvedomelého vzťahu k práci v škole a k plneniu svojich povinností.

Článok 1

Organizácia vyučovania

1. Vyučovanie je organizované podľa rozvrhu hodín, ktorý je schválený riaditeľkou školy.
2. Škola má schválený „Rokovací poriadok pedagogickej rady“ na každý školský rok.
3. Cvičenia na ochranu života a zdravia škola zabezpečuje podľa samostatných plánov (didaktické hry, cvičenia v prírode, plavecký výcvik, lyžiarsky výcvik a pod.).
4. Ostatná organizácia školského roka je zabezpečovaná podľa Pedagogicko-organizačných pokynov MŠ SR.

1.1 Rozvrh hodín

Rozvrh hodín je povinný rešpektovať každý žiak a pedagogický zamestnanec. Rozvrh hodín je umiestnený v každej triede podpísaný triednym učiteľom a riaditeľkou školy. Rozvrh hodín, plán dozorov učiteľov a asistentov učiteľa sa nachádzajú v zborovni a v kancelárii riaditeľky školy, vyučujúci sú povinní dodržiavať ich. Začiatok vyučovania je o 8,00 hod. Vyučovacia jednotka trvá 45 minút, začína a končí zvonením. Prestávky medzi vyučovacími hodinami sú 5, 10, 20, 30 minútové, veľká prestávka nasleduje po druhej vyučovacej hodine a trvá 20 minút.

**1.2 Časové rozdelenie dňa:**

07,45 – 08,00 hod. príchod do školy

08,00 – 08,45 hod. 1. vyučovacia hodina

08,55 – 09,40 hod. 2. vyučovacia hodina

10,00 – 10,45 hod. 3. vyučovacia hodina

10,55 – 11,40 hod. 4. vyučovacia hodina

11,45 – 12,30 hod. 5. vyučovacia hodina (obedňajšia prestávka)

13,00 – 13,45 hod. 6. vyučovacia hodina

**1.3 Príchod do školy**

1. Pred prvou vyučovacou hodinou sa žiaci zhromažďujú pred hlavným vchodom. V prípade nepriaznivého počasia sa zhromažďujú vo vestibule školy.
2. Do školskej budovy žiaci vchádzajú a vychádzajú výlučne hlavným vchodom. Pri opustení areálu počas vyučovania sa riadia pokynmi vyučujúceho.
3. Do šatní vstupujú o 7,45 hod. za prítomnosti dozoru. Žiak zodpovedá za pridelenú šatňovú skrinku. Vstup do priestoru šatní počas vyučovania je povolený len vo výnimočných prípadoch.
4. Žiak si pred vstupom do budovy školy dôkladne očistí obuv, v šatni sa prezuje do zdravotne nezávadných prezuviek, uloží si topánky a odloží vrchný odev v určenej šatňovej skrinke a odchádza do triedy tak, aby bol na svojom mieste aspoň 5 minút pred začiatkom prvej vyučovacej hodiny s pripravenými učebnými pomôckami.
5. Budova školy sa ráno uzavrie o 8,00 hod. Žiaci, ktorí prídu po tomto termíne, budú do školskej budovy vpustení službou. Tri neskoré príchody žiaka na vyučovanie sa budú považovať za 1 neospravedlnenú hodinu.
6. Na popoludňajšie vyučovacie hodiny a záujmovú činnosť prichádzajú žiaci 5 minút pred začiatkom vyučovania (činnosti). Do budovy vstupujú so súhlasom dozorkonajúceho učiteľa alebo zamestnanca školy. Po ukončení vyučovania ich vyučujúci odprevadí do šatne, po prezutí ich vyvedie zo školskej budovy.

**1.4 Odchod žiakov zo školy**

1. Po skončení poslednej vyučovacej hodiny si každý žiak uloží svoje veci do tašky, očistí si svoje pracovné miesto a okolie od papierov a iných nečistôt.
2. Na pokyn učiteľa žiaci opustia triedu. Žiaci sa na chodbe zoradia a pod vedením učiteľa odídu do šatní. Tam sa žiaci preobujú, oblečú a pod dozorom **vyučujúceho** opustia školskú budovu.
3. Po skončení vyučovania je **žiak je povinný opustiť školský areál.** Škola nenesie zodpovednosť za žiaka, ktorý porušil toto nariadenie.
4. Za žiakov navštevujúcich ŠKD preberá plnú zodpovednosť vychovávateľka, ktorá si žiakov preberie po poslednej vyučovacej hodine od vyučujúceho. Odovzdaním končí zodpovednosť učiteľa za žiaka.

Článok 2

Práva žiakov

1. Každý žiak má právo :
2. na ochranu zdravia a bezpečnosť pri výchovno-vzdelávacom procese,
3. na individuálny prístup rešpektujúci jeho schopnosti a zdravotný stav,
4. na úctu k svojmu vierovyznaniu, svetonázoru a etnickej príslušnosti,
5. na ohľaduplné a taktné zaobchádzanie zo strany učiteľov i spolužiakov,
6. na komunikáciu so zamestnancami školy v duchu zásad humanity a tolerancie,
7. na úctu k svojej osobe a na zabezpečenie ochrany proti fyzickému a duševnému násiliu,
8. v primeranom čase, priestore a primeraným spôsobom vyjadriť svoj názor na čokoľvek,
9. podľa svojich potrieb využívať pomoc triedneho učiteľa a koordinátora prevencie,

na jemu zrozumiteľný výklad učiva,

1. k danému učivu položiť akúkoľvek otázku a dostať na ňu odpoveď,
2. urobiť chybu,
3. na objektívne hodnotenie,
4. byť oboznámený s kritériami, podľa ktorých je hodnotený a poznať v primeranej lehote výsledok hodnotenia,
5. na dodržiavanie základných psychohygienických noriem vo výchovno-vzdelávacom procese (termín na vykonanie písomnej skúšky, ktorá má trvať viac ako 25 minút, prekonzultuje učiteľ s triednym učiteľom, ktorý koordinuje plán skúšania, v jednom dni môže žiak robiť len jednu skúšku uvedeného charakteru a najviac 2 ústne známkované odpovede),
6. na zapožičanie učebníc a tieto nepoškodené po ročnom užívaní vráti škole (okrem 1. ročníka ZŠ, kedy sa učebnice stávajú osobným vlastníctvom),
7. primerane využívať školské zaradenie, špeciálne učebne, vyučovacie pomôcky, knižnicu,
8. sedieť s kým chce, pokiaľ svojim správaním neruší učiteľa alebo spolužiakov, každá trieda si vytvorí zasadací poriadok spoločne s triednym učiteľom, ktorý sa stáva pre žiakov záväzným, zasadací poriadok na vyučovacej hodine je možné zmeniť len so súhlasom vyučujúceho,
9. má právo na prestávku, ako ju stanovuje vnútorný poriadok školy, na oddych v celom rozsahu trvania prestávky,
10. zvoliť si náplň prestávok, ak zachováva pravidlá bezpečnosti a neruší ostatných, zakazujú sa loptové hry, návšteva cudzích osôb a iné hry, ktoré zakáže dozorkonajúci učiteľ,
11. ospravedlniť svoju nepripravenosť na vyučovaciu hodinu pred jej začiatkom zo závažného dôvodu,
12. navštevovať záujmový útvar, ktorý je organizovaný školou,
13. navštevovať jazykovú školu, CVČ, osvetové zariadenie, alebo môže pracovať v športových oddieloch,
14. opustiť areál školy výlučne so súhlasom pedagogického zamestnanca (triedneho učiteľa, v prípade jeho neprítomnosti ho zastúpi vedenie školy).
15. Žiak má právo na

1. rovnoprávny prístup ku vzdelávaniu,

1. bezplatné vzdelanie v základných školách a v stredných školách,
2. vzdelanie v štátnom jazyku a materinskom jazyku v rozsahu ustanovenom školským zákonom,
3. individuálny prístup rešpektujúci jeho schopnosti a možnosti, nadanie a zdravotný stav v rozsahu ustanovenom školským zákonom,
4. bezplatné zapožičiavanie učebníc a učebných textov na povinné vyučovacie predmety,
5. poskytovanie poradenstva a služieb spojených s výchovou a vzdelávaním,
6. výchovu a vzdelávanie v bezpečnom a hygienicky vyhovujúcom prostredí,
7. organizáciu výchovy a vzdelávania primeranú jeho veku, schopnostiam, záujmom, zdravotnému stavu a v súlade so zásadami psychohygieny,
8. úctu k svojej osobe a na zabezpečenie ochrany proti fyzickému, psychickému a sexuálnemu násiliu,
9. na slobodnú voľbu voliteľných a nepovinných predmetov v súlade so svojimi možnosťami, záujmami a záľubami v rozsahu ustanovenom vzdelávacím programom,
10. na informácie týkajúce sa jeho osoby a jeho výchovno-vzdelávacích výsledkov,
11. na individuálne vzdelávanie za podmienok ustanovených školským zákonom podľa § 24,
12. náhradu škody, ktorá mu vznikla pri výchove a vzdelávaní alebo v priamej súvislosti s nimi; toto ustanovenie sa nevzťahuje na škodu podľa osobitného predpisu 80a)
13. Žiaci 1. stupňa majú právo navštevovať školský klub detí /ŠKD/.
14. Zdravotne postihnutý žiak má právo na primerané personálne, materiálno-technické a priestorové

podmienky.

1. Žiak so špeciálnymi výchovno-vzdelávacími potrebami má právo na výchovu a vzdelávanie s

využitím špecifických foriem a metód, ktoré zodpovedajú jeho potrebám a na vytvorenie

nevyhnutných podmienok, ktoré túto výchovu a vzdelávanie umožňujú.

1. Žiak so špeciálnymi výchovno-vzdelávacími potrebami má právo používať pri výchove a vzdelávaní špeciálne učebnice a špeciálne didaktické a kompenzačné pomôcky.

Článok 3

Povinnosti žiakov

Žiak je povinný

1. neobmedzovať svojím konaním práva ostatných osôb zúčastňujúcich sa výchovy a vzdelávania,
2. dodržiavať školský poriadok školy a ďalšie vnútorné predpisy školy alebo školského zariadenia,
3. chrániť pred poškodením majetok školy alebo školského zariadenia a majetok, ktorý škola alebo školské zariadenie využíva na výchovu a vzdelávanie,
4. chrániť pred poškodením učebnice, učebné texty a učebné pomôcky, ktoré im boli bezplatne zapožičané,
5. pravidelne sa zúčastňovať na výchove a vzdelávaní a riadne sa vzdelávať, ak školský zákon neustanovuje inak,
6. konať tak, aby neohrozoval svoje zdravie a bezpečnosť, ako aj zdravie a bezpečnosť ďalších osôb zúčastňujúcich sa na výchove a vzdelávaní,
7. ctiť si ľudskú dôstojnosť svojich spolužiakov a zamestnancov školy alebo školského zariadenia,
8. rešpektovať pokyny zamestnancov školy alebo školského zariadenia, ktoré sú v súlade so všeobecne záväznými právnymi predpismi, vnútornými predpismi školy a dobrými mravmi.

3.1 Dochádzka žiakov do školy

1. Žiak je povinný dochádzať na vyučovanie a ostatné podujatia organizované školou, pravidelne a dochvíľne (dodržiavať rozvrh hodín, účasť na vyučovaní voliteľných predmetov, záujmovej činnosti atď.).
2. Vyučovanie a podujatia školy môže žiak vymeškať pre chorobu, vážnu udalosť v rodine, pre veľmi nepriaznivé počasie a nepredvídané dopravné pomery.
3. Ak žiak chýba na vyučovaní z vopred známych dôvodov, je povinný oznámiť to triednemu učiteľovi vopred.
4. Z určitých závažných dôvodov môže zákonný zástupca žiaka požiadať o uvoľnenie z vyučovania - z jednej hodiny uvoľňuje príslušný vyučujúci s vedomím triedneho učiteľa, z najviac troch po sebe nasledujúcich vyučovacích dní triedny učiteľ, zo štyroch a viac dní riaditeľka školy po predložení žiadosti.
5. Ak žiak ostane doma pre nepredvídanú príčinu, zákonný zástupca je povinný oznámiť bez zbytočného odkladu triednemu učiteľovi príčinu neprítomnosti najneskôr nasledujúci deň.
6. Ak žiak ochorie a na odporučenie lekára ostáva v domácej liečbe, je zákonný zástupca povinný najneskôr druhý deň po návšteve lekára oznámiť triednemu učiteľovi, dôvod neprítomnosti žiaka v škole ako aj predpokladanú dobu liečenia.
7. Každú neúčasť na vyučovaní je žiak povinný ospravedlniť hodnoverným dokladom alebo písomným ospravedlnením rodiča, resp. zákonného zástupcu žiaka, lekára.
8. Neúčasť žiaka na záujmových útvaroch musí byť ospravedlnená rovnako ako neúčasť na vyučovaní.
9. Pri počte nad 15 neospravedlnených hodín /v jednom mesiaci/ upovedomí triedny učiteľ spolu s vedením školy príslušné štátne a samosprávne orgány a inštitúcie k šetreniu.
10. Pri počte nad 100 neospravedlnených hodín škola môže podať trestné oznámenie na rodičov na Okresnú prokuratúru v Revúcej alebo kontaktuje Oddelenie skráteného vyšetrovania OR PZ v Revúcej. Je potrebné zdokladovať, aké opatrenia na odstránenie neospravedlnenej dochádzky boli urobené.

3.2 Správanie sa žiakov na vyučovaní

1. Žiak dochádza na vyučovanie a všetky školské podujatia načas, riadne pripravený, so všetkými učebnicami a školskými potrebami, ktoré podľa rozvrhu potrebuje na vyučovanie. Veci potrebné na hodinu si žiak pripraví cez prestávku, ostatné veci má v taške.
2. Žiak má triednym učiteľom určené miesto podľa zasadacieho poriadku, ktoré nesmie v priebehu vyučovania svojvoľne meniť. V odborných učebniach určuje žiakovi miesto príslušný vyučujúci.
3. Žiak na vyučovaní sedí slušne, pozorne, sleduje učiteľov výklad i odpovede spolužiakov, aktívne pracuje, nenašepkáva, neodpisuje a nevyrušuje.
4. Ak chce žiak odpovedať alebo sa vyučujúceho niečo opýtať, hlási sa zdvihnutím ruky.
5. Ak sa žiak na vyučovanie nepripraví, alebo nemá domácu úlohu, ospravedlní sa vyučujúcemu na začiatku hodiny, pričom uvedie dôvod svojej nepripravenosti. Ospravedlnenie počas hodiny vyučujúci nemusí akceptovať. Domáce úlohy žiaci vypracovávajú doma a neodpisujú ich v škole.
6. Žiak má povinnosť osvojovať si zásady vlastenectva, humanity, demokracie a správať sa podľa nich, byť disciplinovaný, plniť pokyny pedagogických a ostatných zamestnancov školy a správať sa v škole i mimo nej, tak, aby robili česť sebe i škole.
7. Žiak je povinný podľa svojich schopností osvojiť si zručnosti, vedomosti a získať návyky poskytované školou.
8. Žiak je povinný chrániť svoje zdravie a zdravie ostatných žiakov školy.
9. Žiak ihneď oznámi príslušnému vyučujúcemu každý, aj drobný úraz alebo zdravotný problém. Zvlášť ohľaduplne sa správa k telesne postihnutým spolužiakom a je im vždy nápomocný, ak to

potrebujú.

1. Žiak môže opustiť triedu, cvičisko alebo pracovné miesto len so súhlasom vyučujúceho.
2. Žiak udržuje svoje miesto, triedu a ostatné školské priestory v čistote a poriadku.

12.Keď do triedy vstúpi dospelá osoba, žiaci sa pozdravia postavením sa a sadnú si na pokyn učiteľa.

Pri jej odchode z triedy taktiež pozdravia postavením sa. Na hodinách telesnej výchovy,

pracovného vyučovania, výtvarnej výchovy a počas písania kontrolných prác sa žiaci nezdravia.

1. Všetky písomnosti a potvrdenia si žiaci vybavujú výlučne prostredníctvom triedneho učiteľa.
2. Na školských vychádzkach, exkurziách, výletoch, lyžiarskom a plaveckom výcviku dodržiavajú pokyny vedúceho učiteľa a ostatných pedagogických pracovníkov. Dodržiavajú určené termíny miesta a času sústredenia.
3. Manipulovať s oknami, žalúziami, svetelnými vypínačmi a didaktickou technikou umiestnenou v učebniach môžu žiaci len so súhlasom učiteľa.
4. Na vyučovaní, počas prestávok i v mimo vyučovacom čase je zakázaná akákoľvek forma šikanovania spolužiaka alebo skupiny spolužiakov, učiteľov a zamestnancov školy akýmkoľvek spôsobom, t. j. fyzicky, slovne, zastrašovaním, krádežou, poškodzovaním vecí, zosmiešňujúcimi a ponižujúcimi príkazmi.
5. Nie je dovolené vykláňať sa z okien, pokrikovať na okoloidúcich a vyhadzovať von papiere, odpadky a akékoľvek predmety.
6. Žiak do školy nenosí predmety, ktoré na vyučovaní nepotrebuje (klenoty, väčšie sumy peňazí, magnetofóny, digitálne hry, zvieratá, korčule, skateboard a iné veci). Ak vyučujúci takýto predmet zistí, žiakovi ho odoberie a vráti rodičom, resp. zákonným zástupcom žiaka. Cenné veci a väčšie sumy peňazí nosí žiak do školy na vlastnú zodpovednosť. Pri ich odcudzení škola nemusí robiť žiadne opatrenia.
7. Počas vyučovania v čase od 8,00 hod. do 13,45 hod. žiak nesmie používať mobilný telefón a to ani v čase prestávok. Vypnutý mobilný telefón má uložený v školskej taške. Použiť ho môže iba v odôvodnených prípadoch so súhlasom vyučujúceho, triedneho učiteľa alebo riaditeľky školy. V nevyhnutných situáciách je pre žiakov k dispozícii služobný telefón, ktorý sa nachádza v kancelárii riaditeľky školy. Porušenie zákazu používať mobilný telefón v škole bude mať za následok odobratie telefónu bez SIM karty a vrátenie len zákonnému zástupcovi. Za porušenie tohto bodu školského poriadku bude žiakovi udelené výchovné opatrenie a zákaz nosenia mobilného telefónu na jeden mesiac, pri opätovnom porušení navrhnutá znížená známka zo správania.
8. Žiakom sa zakazuje:

* používať vulgárne výrazy,
* fajčiť v priestoroch školy, pri budove školy a školskej jedálne, na školských akciách,
* znečisťovať steny a ničiť zariadenia učební, šatní a ostatných priestorov školy,
* nosiť do školy nevhodné časopisy ohrozujúce morálku,
* prinášať do školy alebo na činnosti organizované školou veci ohrozujúce život a zdravie, veci, ktoré by mohli rozptyľovať pozornosť ostatných žiakov pri vyučovaní (napr. zábavná pyrotechnika)
* nosiť do školy a na činnosti organizované školou omamné a toxické látky (alkohol, chemikálie, drogy, cigarety),
* nahrávať videozáznamy o spolužiakoch a zamestnancoch školy,
* pri práci s internetom navštevovať stránky s nevhodným obsahom (erotika, propagácia rasizmu, antisemitizmus, násilie),
* sadať na parapetné dosky,
* nosiť v budove nebezpečnú obuv (šľapky, dreváky, topánky na vysokom opätku),
* opúšťať počas vyučovania školskú budovu,
* dlho sa zdržiavať na WC,
* behať a ohrozovať spolužiakov,
* fajčiť a používať alkohol a narkotiká,
* hrať o peniaze,
* kĺzať sa po chodbách a na schodoch,
* spúšťať sa a nakláňať sa nad zábradlím.

1. Na škole sa stanovujú tieto opatrenia proti šíreniu legálnych a nelegálnych drog :
2. vstup do budovy cudzím osobám sa zakazuje. Je možný so súhlasom vedenia školy po predchádzajúcom telefonickom dohovore,
3. učitelia, pracovníci školy sú povinní sledovať podozrivé správanie žiakov, či nešíria drogy alebo iné omamné látky,
4. v prípade podozrenia situáciu riešia v úzkej spolupráci s vedením školy,
5. ak je niektorý žiak pod vplyvom omamných látok, v spolupráci s vedením školy kontaktujú zákonného zástupcu žiaka.
6. Žiakom sa prikazuje:
7. zúčastňovať sa školení a poučení uskutočňovaných školou,
8. dodržiavať predpisy a pokyny BOZ, s ktorými boli riadne a preukázateľne oboznámení,
9. oznamovať triednemu učiteľovi všetky závady a nedostatky, ktoré ohrozujú bezpečnosť,
10. používať predpísané ochranné pracovné prostriedky,
11. do telocvične, dielní a odborných učební môžu žiaci vstupovať iba v sprievode vyučujúceho.
12. Žiaci ZŠ môžu využívať detské prvky na detskom ihrisku len pod priamym pedagogickým dozorom. Žiaci v ŠKD môžu využívať detské prvky v popoludňajších hodinách pod dozorom vychovávateľky.
13. Žiaci oslovujú pracovníkov školy: pani riaditeľka, pán učiteľ/pani učiteľka, pani vychovávateľka/pán vychovávateľ, pán asistent/pani asistentka, pani upratovačka...
14. Žiaci zdravia pozdravmi: Dobré ráno, Dobrý deň, Dobrý večer.
15. Žiaci zdravia všetkých zamestnancov školy, pri viacnásobnom stretnutí v priebehu jedného dňa sa pozdravia iba pri prvom stretnutí.
16. Žiaci pozdravia pedagogických pracovníkov školy aj pri stretnutí mimo budovy školy.

3.3 Správanie sa žiakov cez prestávky - prechod do učební

1. Počas malých prestávok zostávajú žiaci zvyčajne vo svojich triedach, pripravujú sa na nasledujúcu hodinu, triedu opúšťajú len v prípade potreby ísť na toaletu. Dvere do triedy majú dokorán otvorené. Žiakom je dovolené pohybovať sa krokom po chodbe na príslušnom poschodí. Na iné poschodie je dovolené chodiť len so súhlasom dozorkonajúceho učiteľa.
2. Po druhej vyučovacej hodine si žiaci nechajú osobné veci v triede a odchádzajú na veľkú prestávku na chodbu. V prípade priaznivého počasia a na základe rozhodnutia dozorkonajúceho učiteľa môžu ísť na školský dvor, ktorý nesmú svojvoľne opustiť. Podľa opatrení a odporúčaní Úradu verejného zdravotníctva SR počas pandémie Covid-19, žiaci sa počas veľkej prestávky zdržiavajú vo svojich kmeňových triedach.
3. Papiere a rôzne odpadky odhadzujú žiaci do košov, je zakázané rozhadzovať odpadky po chodbách, záchodoch, hádzať do záchodových mís, pisoárov a umývadiel.
4. Presun žiakov z triedy do triedy sa uskutočňuje na pokyn vyučujúceho.
5. Na vyučovanie telesnej a športovej výchovy sa žiaci prezliekajú v šatniach pri skrinkách, ak neurčí vyučujúci inak. Do šatní vchádzajú žiaci iba so súhlasom dozorkonajúceho učiteľa alebo učiteľa telesnej a športovej výchovy.
6. Žiak desiatuje len v priestoroch triedy a počas veľkej prestávky na chodbe, alebo školskom dvore.
7. Presun žiaka na záujmové útvary, povinné predmety je samostatný, v zodpovednosti vedúcich záujmových útvarov a zákonných zástupcov. Na záujmový útvar žiaci čakajú na vyučujúceho pred hlavným vchodom, resp. na vopred dohodnutom mieste.

3.4 Starostlivosť o školské zariadenia, školské potreby, o prostredie učební, chodieb a školského dvora

1. Žiak je povinný šetriť školskú budovu, všetko vonkajšie a vnútorné zariadenie.

1. Ak úmyselne alebo z nedbalosti poškodí učebnice, učebné pomôcky alebo iný školský majetok, jeho rodičia alebo zákonný zástupca sú povinní túto škodu nahradiť v plnej hodnote (Školský zákon § 144, odstavec 7, písmeno e). Ak sa nezistí vinník, vzniknutú škodu nahradí celý kolektív triedy.
2. Každý žiak je povinný mať učebnice a zošity riadne zabalené. Ak žiak v priebehu školského roka poškodí učebnicu, musí poškodenie uhradiť. Ak učebnicu stratí, musí ju zaplatiť ako novú. V prvom roku používania učebnice uhradí celú jej hodnotu. V ďalších rokoch používania sa hradí z jej hodnoty:

* pri životnosti učebníc najmenej 5 rokov:
* 75% v druhom roku používania
* 50% v treťom roku používania
* 25% v štvrtom roku používania
* 10% v piatom a každom ďalšom roku používania
* pri životnosti učebníc najmenej 4 roky:
* 60% v druhom roku používania
* 30% v treťom roku používania
* 10% v štvrtom a každom ďalšom roku používania
* pri životnosti učebníc najmenej 3 roky:
* 50% v druhom roku používania
* 30% v treťom roku používania.

1. Ak žiak prechádza z jednej školy na druhú, učebnice odovzdá triednemu učiteľovi.
2. Pedagogická dokumentácia (klasifikačný záznam, triedna kniha) je pre účely vyučujúceho. Nie je preto prípustné ňou akokoľvek manipulovať (poškodzovať, listovať, dopisovať, schovávať,…).
3. Kolektívy tried sa v triedach starajú o estetickú úpravu učebne a sústavnú kontrolu stavu žiackeho nábytku (stoličky, stoly) a ostatného inventáru triedy.
4. Poškodenie majetku v správe školy rieši triedny učiteľ so zákonným zástupcom, ktorý je povinný škodu nahradiť.
5. Starostlivosť o zovňajšok a zdravie
6. Žiak chodí do školy čisto a primerane veku oblečený. Prezúva sa do zdravotne vyhovujúcich prezuviek (obuv so svetlou podrážkou a uzavretou pätou).
7. Na hodiny výtvarnej výchovy, pracovnej výchovy a telesnej a športovej výchovy sa prezlieka do vhodného pracovného a športového úboru.
8. Fajčenie a používanie zdraviu škodlivých omamných látok je prísne zakázané!
9. Šírenie legálnych a nelegálnych drog v školskom prostredí je prísne zakázané!
10. Ak žiak ochorie alebo sa zdržuje v prítomnosti osôb, ktoré ochoreli na prenosnú chorobu, oznámi túto skutočnosť ihneď zákonný zástupca riaditeľke školy.
11. V prípade, že sa žiak necíti zdravotne v poriadku počas vyučovania, ohlási to ihneď vyučujúcemu.
12. Správanie žiakov mimo školy
13. Na školských výletoch a akciách mimo školy sa žiaci správajú spôsobom, ktorý robí česť našej škole.
14. Žiaci sú povinní slušne sa správať aj v mimovyučovacom čase, počas voľných dní a školských prázdnin.
15. Žiak je zdvorilý voči dospelým osobám, najmä chorým ľudom a ženám.
16. Chránia si svoje zdravie a zdravie svojich spolužiakov, dbajú o bezpečnosť na ulici a dodržujú dopravné predpisy.
17. Žiaci základnej školy navštevujú podujatia vhodné pre mládež do 15 rokov. Vo večerných hodinách sa na verejných, kultúrnych, športových a spoločenských podujatiach zúčastňujú iba v doprovode rodičov alebo inej dospelej osoby.
18. Používanie akýchkoľvek drog, omamných látok, liehových nápojov a fajčenie je i v mimovyučovacom čase zakázané.

Článok 4

Hodnotenie žiaka v náhradnom termíne

1. Ak nemožno žiaka vyskúšať a hodnotiť v riadnom termíne v prvom polroku, žiak sa za prvý polrok nehodnotí; riaditeľ školy určí na jeho vyskúšanie a hodnotenie náhradný termín, a to spravidla tak, aby sa hodnotenie mohlo uskutočniť najneskôr do dvoch mesiacov po skončení prvého polroka.Za hodnotenie žiaka zodpovedá príslušný vyučujúci predmetu.

Ak nemožno žiaka vyskúšať a hodnotiť v riadnom termíne v druhom polroku, žiak je skúšaný aj hodnotený za toto obdobie spravidla v poslednom týždni augusta a v dňoch určených riaditeľom školy.

1. Žiak, ktorý na konci druhého polroka neprospel najviac z dvoch vyučovacích predmetov, môže na základe rozhodnutia riaditeľky školy vykonať z týchto predmetov komisionálnu skúšku podľa § 57 ods. 1 písm. d).
2. Obsah a formu komisionálnej skúšky žiaka, ktorý na konci druhého polroka je hodnotený neabsolvoval a neprospel v niektorom vyučovacom predmete, určí riaditeľka po prerokovaní v pedagogickej rade.
3. Komisionálnu skúšku podľa § 57 ods. 1 písm. d) môže vykonať aj žiak, ktorý na konci prvého polroka neprospel najviac z dvoch vyučovacích predmetov, ktoré sa vyučujú len v prvom polroku.
4. Termín komisionálnych skúšok podľa § 57 ods. 1 písm. d) určí riaditeľka školy tak, aby sa komisionálne skúšky

* podľa odseku 3 vykonali najneskôr do 31. augusta; žiakovi, ktorý zo závažných dôvodov nemôže prísť vykonať skúšku v určenom termíne, možno určiť náhradný termín na jej vykonanie do 10. septembra,
* podľa odseku 4 vykonala do klasifikačnej porady za druhý polrok.

1. Žiak, ktorý sa bez závažných dôvodov nezúčastní komisionálnej skúšky podľa § 57 ods. 1 písm. d), z vyučovacieho predmetu neprospel.
2. O opravnej skúške sa vyhotoví protokol o komisionálnej skúške, dátum vykonania skúšky a jej výsledok sa zaznamenajú do triedneho výkazu alebo katalógového listu žiaka.
3. Komisionálne skúšky

1. Žiak sa hodnotí podľa výsledkov komisionálnej skúšky, ak:

* požiada o preskúšanie zákonný zástupca neplnoletého žiaka,
* podá vyučujúci pedagogický zamestnanec alebo riaditeľ školy podnet na preskúšanie žiaka,
* neprospel z vyučovacieho predmetu,
* je oslobodený od povinnosti dochádzať do školy,
* plní školskú dochádzku osobitným spôsobom,
* vzdeláva sa individuálne podľa § 24 alebo,
* ukončuje vzdelávanie na získanie stupňa vzdelania.

1. Žiak, ktorému bolo povolené individuálne vzdelávanie na základe odporúčania všeobecného lekára pre deti a dorast z dôvodu zdravotného znevýhodnenia, komisionálnu skúšku nevykonáva. Pedagogický zamestnanec, ktorý zabezpečuje vzdelávanie žiaka, 1x polročne predkladá riaditeľke školy písomnú správu o postupe a výsledkoch výchovno-vzdelávacej činnosti so žiakom, na základe ktorej po prerokovaní v pedagogickej rade školy sa vykoná hodnotenie prospechu žiaka. Písomná správa o postupe a výsledkoch výchovno-vzdelávacej činnosti žiaka obsahuje:

* údaje identifikujúce žiaka,
* hodnotenie výchovno-vzdelávacích výsledkov žiaka,
* návrh hodnotenia.

1. Ak zákonný zástupca neplnoletého žiaka má pochybnosti o správnosti hodnotenia na konci prvého polroka alebo druhého polroka, môže do troch pracovných dní odo dňa získania výpisu hodnotenia vyučovacích predmetov a správania žiaka za prvý polrok alebo do troch pracovných dní odo dňa skončenia obdobia školského vyučovania požiadať riaditeľku školy o vykonanie komisionálnej skúšky; ak je vyučujúcim riaditeľka školy, o preskúšanie žiaka možno požiadať zriaďovateľa. Preskúšať žiaka nemožno, ak bol v klasifikačnom období z príslušného vyučovacieho predmetu hodnotený na základe komisionálnej skúšky.
2. Preskúšanie sa uskutoční neodkladne v termíne, ktorý určí riaditeľka školy. Ak pre neprítomnosť žiaka nemožno preskúšanie uskutočniť v tomto termíne, nemožno žiaka ďalej preskúšavať. Výsledok preskúšania, ktorý je konečný, oznámi riaditeľka zákonnému zástupcovi žiaka. Ďalšie preskúšanie žiaka je neprípustné. Na požiadanie zákonného zástupcu žiaka môže byť zákonný zástupca prítomný na komisionálnom preskúšaní svojho dieťaťa po predchádzajúcom súhlase riaditeľky školy.
3. Žiakovi, ktorý sa vzdeláva v škole mimo územia Slovenskej republiky, vzdeláva sa v škole zriadenej iným štátom na území Slovenskej republiky, vzdeláva sa individuálne v zahraničí alebo žiak, ktorému jeho zdravotný stav neumožňuje účasť na vzdelávaní v škole a jeho celkové hodnotenie v predmete je neprospel, sa umožní vykonať komisionálnu skúšku.

Článok **5**

Základné práva a povinnosti zákonného zástupcu žiaka

5.1 Práva a povinnosti zákonného zástupcu žiaka

1. Zákonný zástupca má právo slobodne si vybrať pre svoje dieťa školu alebo školské zariadenie, ktoré poskytuje výchovu a vzdelávanie podľa tohto zákona, zodpovedajúce schopnostiam, zdravotnému stavu, záujmom a záľubám dieťaťa, jeho vierovyznaniu, svetonázoru, národnosti a etnickej príslušnosti; právo na slobodnú voľbu školy alebo školského zariadenia možno upiatňovať v súlade s možnosťami výchovno-vzdelávacej sústavy.

1. Zákonný zástupca dieťaťa alebo žiaka alebo zástupca zariadenia má právo
2. žiadať, aby sa v rámci výchovy a vzdelávania v škole alebo v školskom zariadení poskytovali deťom a žiakom informácie a vedomosti vecne a mnohostranne v súlade so súčasným poznaním sveta a v súlade s princípmi a cieľmi výchovy a vzdelávania podľa školského zákona,
3. oboznámiť sa s výchovno-vzdelávacím programom školy alebo školského zariadenia a školským poriadkom,
4. byť informovaný o výchovno-vzdelávacích výsledkoch svojho dieťaťa,
5. na poskytnutie poradenských služieb vo výchove a vzdelávaní svojho dieťaťa,
6. zúčastňovať sa výchovy a vzdelávania po predchádzajúcom súhlase riaditeľky školy alebo školského zariadenia,
7. vyjadrovať sa k výchovno-vzdelávaciemu programu školy alebo školského zariadenia prostredníctvom orgánov školskej samosprávy,
8. byť prítomný na komisionálnom preskúšaní svojho dieťaťa po predchádzajúcom súhlase riaditeľky školy.
9. Zákonný zástupca dieťaťa alebo žiaka alebo zástupca zariadenia je povinný
10. vytvoriť pre dieťa podmienky na prípravu na výchovu a vzdelávanie v škole a na plnenie školských povinností,
11. dodržiavať podmienky výchovno-vzdelávacieho procesu svojho dieťaťa určené školským poriadkom,
12. dbať na sociálne a kultúrne zázemie dieťaťa a rešpektovať jeho špeciálne výchovno-vzdelávacie potreby,
13. informovať školu alebo školské zariadenie o zmene zdravotnej spôsobilosti jeho dieťaťa, jeho zdravotných problémoch alebo iných závažných skutočnostiach, ktoré by mohli mať vplyv na priebeh výchovy a vzdelávania,
14. nahradiť škodu, ktorú žiak úmyselne zavinil.
15. Zákonný zástupca dieťaťa alebo zástupca zariadenia je povinný prihlásiť dieťa na plnenie povinnej školskej dochádzky a dbať o to, aby dieťa dochádzalo do školy pravidelne a včas, ak mu nezabezpečí inú formu vzdelávania podľa tohto zákona; dôvody neprítomnosti dieťaťa na výchove a vzdelávaní doloží dokladmi v súlade so školským poriadkom.
16. Ak sa dieťa alebo žiak nemôže zúčastniť na výchove a vzdelávaní v škole alebo v školskom zariadení, jeho zákonný zástupca alebo zástupca zariadenia je povinný oznámiť škole alebo školskému zariadeniu bez zbytočného odkladu príčinu jeho neprítomnosti. Za dôvod ospravedlniteľnej neprítomnosti dieťaťa alebo žiaka sa uznáva najmä choroba, prípadne lekárom nariadený zákaz dochádzky do školy, mimoriadne nepriaznivé poveternostné podmienky alebo náhle prerušenie premávky hromadných dopravných prostriedkov, mimoriadne udalosti v rodine alebo účasť dieťaťa alebo žiaka na súťažiach.
17. Neprítomnosť maloletého dieťaťa alebo žiaka, ktorá trvá najviac tri po sebe nasledujúce vyučovacie dni, ospravedlňuje jeho zákonný zástupca alebo zástupca zariadenia; vo výnimočných a osobitne odôvodnených prípadoch škola môže vyžadovať lekárske potvrdenie o chorobe dieťaťa alebo žiaka alebo iný doklad potvrdzujúci odôvodnenosť jeho neprítomnosti. Ak neprítomnosť dieťaťa alebo žiaka z dôvodu ochorenia trvá dlhšie ako tri po sebe nasledujúce vyučovacie dni, predloží dieťa, žiak, jeho zákonný zástupca alebo zástupca zariadenia potvrdenie od lekára.

* Podľa rozhodnutia ministra školstva rodič môže svojím rozhodnutím ospravedlniť žiaka na 5 po sebe idúcich vyučovacích dní (víkendy a sviatky sa nepočítajú) aj z dôvodu ochorenia. Pri absencii viac ako 5 žiak po sebe idúcich vyučovacích dní z dôvodu ochorenia musí žiak predložiť „Potvrdenie od lekára“ od všeobecného lekára pre deti a dorast, ktorý má vedomosť o prebiehajúcom ochorení (bez obmedzenia počtu ospravedlnení počas školského roka). Potvrdenie od lekára môže byť škole alebo rodičovi zaslané aj e-mailom; pokiaľ lekár nevie potvrdenie zaslať e-mailom, môže lekár o ňom školu informovať telefonicky.

1. Rodičia, zákonní zástupcovia žiakov, bývalí žiaci školy, ostatní občania a organizácie pôsobiace v obvode školy sa dobrovoľne združujú v Rade rodičov školy. Rada rodičov je významnou formou aktívnej účasti občanov a rodičov na riešení otázok výchovy detí a mládeže a na riadení školy a výchovných zariadení.
2. Úlohou Rady rodičov je poskytovať škole materiálnu pomoc verejnoprospešnou prácou svojich členov, predovšetkým pri zlepšovaní školského prostredia, poskytovať škole finančnú pomoc pri zabezpečovaní mimoškolských a mimotriednych výchovných podujatí, plniť podľa potreby ďalšie úlohy v prospech školy, pomáhať škole pri spolupráci so spoločenskými organizáciami, podporovať úsilie učiteľov o vedomosti žiakov, o zníženie počtu zaostávajúcich žiakov, o výchovu žiakov k uvedomelej disciplíne, pomáhať škole pri výchove žiakov, predovšetkým v mimotriednej a mimoškolskej činnosti, venovať starostlivosť výchove žiakov k správnej voľbe povolania, pomáhať riešiť prípady žiakov s výchovnými problémami a spolupôsobiť pri ochrane detí a mládeže pred škodlivými vplyvmi.
3. Rada rodičov nezasahuje do výchovno-vzdelávacieho procesu školy, ale pomáha vytvárať podmienky pre jeho priaznivý priebeh a podporuje ho.
4. Rodičom a iným osobám nie je dovolené vstupovať počas vyučovania do priestorov školy a vyrušovať učiteľa na vyučovacej hodine, pokiaľ tak nebude vopred dohodnuté a povolené riaditeľkou školy, jej zástupkyňou alebo vyučujúcim.
5. Rodič má plnú zodpovednosť za svoje dieťa v čase mimo vyučovania.
6. Styk zákonných zástupcov žiaka s vedením školy, triednym a ostatnými učiteľmi
7. Zákonný zástupca nevstupuje do školy, ale oznámi svoju požiadavku službe pri vchode, ktorá zabezpečí vyvolanie dieťaťa. Zákonný zástupca môže v úradnej veci v čase vyučovania navštíviť výhradne člena vedenia školy. V naliehavom prípade si môže písomnou formou dohodnúť stretnutie s učiteľom mimo jeho konzultačných hodín zaslaním odkazu po dieťati, resp. spolužiakovi vo voľnom čase pedagóga. V inom prípade by narúšal výchovno-vzdelávací proces. Každý učiteľ má svoje konzultačné hodiny (1 hodinu týždenne), ktoré sú uverejnené na webovej stránke školy a na vchodových dverách školy. Výchovno-vzdelávacie problémy rôzneho charakteru v prípade potreby škola, ako štátna inštitúcia, rieši v spolupráci s výchovnou poradkyňou, CPPPPaP, s odborom sociálnych vecí, políciou.

Interný predpis pre zákonných zástupcov

1. v prípade náhleho ochorenia maloletého či inej nepredvídanej udalosti, ktorá má za následok skoršie opustenie školy v daný deň, má právo rodič vyzdvihnúť v školskej jedálni jeho obed v určenom čase od 11.45 do 12.50 v nádobe, ktorú si sám prinesie.
2. Spolupráca školy a rodiny
3. Škola priebežne informuje rodičov o správaní a prospechu žiaka prostredníctvom žiackej knižky (ŽK). Na tento účel slúžia aj konzultačné hodiny.
4. Učiteľ oznamuje rodičom nielen nepriaznivé správy o ich deťoch, ale aj kladné hodnotenia a pochvaly.

Forma zápisu v ŽK musí byť premyslená a taktná.

1. V odôvodnených prípadoch môže učiteľ využiť aj iné spôsoby komunikácie so zákonným zástupcom žiaka.
2. Ak majú rodičia pochybnosti o správnosti klasifikácie, môžu do troch dní odo dňa, kedy sa dozvedeli výslednú známku, požiadať riaditeľku školy, aby bol žiak preskúšaný.

**5.4 Postup podávania sťažností**

Zákonný zástupca je povinný pri predkladaní akejkoľvek sťažnosti zachovávať postupnosť. Na vyšší stupeň odovzdáva sťažnosť vtedy, ak jej riešenie nebolo pre neho uspokojujúce a existujú objektívne dôvody na ďalšie konanie. Rodič konzultuje a rieši problémy s triednym učiteľom, resp. vychovávateľom. Keď má pocit, že problém nie je vyriešený k jeho spokojnosti, môže osloviť riaditeľku školy.

Článok 6

Triedna samospráva žiakov

1. Žiacky kolektív triedy so súhlasom triedneho učiteľa volí žiacku samosprávu, ktorú tvoria predseda a ďalší členovia (podľa odporúčania triedneho učiteľa). Predseda zastupuje triedu, dbá o poriadok, správanie spolužiakov a o inventár triedy, predkladá požiadavky triednemu učiteľovi a ostatným vyučujúcim. Povinnosti ďalších členov určuje triedny učiteľ. Triedna žiacka samospráva je pomocný orgán triedneho učiteľa.
2. Týždenníkov určuje triedny učiteľ, sú dvaja a zapisuje ich do poznámky v triednej knihe. Ich povinnosti sú najmä:

* pred vyučovaním zotrú tabuľu, pripravia kriedu / fixky a ostatné potreby/,
* na každej vyučovacej hodine na požiadanie vyučujúceho hlásia neprítomných,
* po skončení vyučovania zotrú tabuľu, uložia pomôcky,
* dbajú o estetické prostredie triedy, vrátane starostlivosti o kvety.

Článok 7

Výchovné opatrenia, pochvaly a ocenenia

1. Výchovné opatrenia, pochvaly a ocenenia sa udeľujú podľa Metodického pokynu č.22/2011 na hodnotenie žiakov základnej školy.

**7.1 Pochvaly a ocenenia**

1. Pochvaly a ocenenia sa udeľujú za vzorné plnenie povinností, za mimoriadny prejav aktivity a iniciatívy, alebo za statočný čin.
2. Návrh na udelenie pochvaly alebo ocenenia sa prerokuje v pedagogickej rade.
3. Ústnu alebo písomnú pochvalu udeľuje žiakovi pred kolektívom triedy, resp. pred kolektívom školy triedny učiteľ, riaditeľka školy, zástupca zriaďovateľa školy.
4. Pochvaly sa zaznamenávajú do katalógového listu žiaka.

**7.1.1 Pochvala triednym učiteľom**

Udeľuje sa za:

• výborný prospech (do priemeru známok 1,5 bez známky 3),

• vzorné, príkladné a slušné správanie,

• vzornú dochádzku,

* reprezentáciu triedy (úspešný riešiteľ v školských kolách súťaží),
* pomoc triednemu učiteľovi, príp. iným vyučujúcim,
* aktívnu pomoc pri zabezpečovaní akcií triedy,
* korektné vzťahy medzi spolužiakmi,
* mimoriadne úsilie, snahu a hodnotné výsledky v predmete,
* činnosť pri tvorbe a ochrane životného prostredia.
  + 1. Pochvala riaditeľom školy

Udeľuje sa za:

* výborný prospech (1, 0),
* úspešnú reprezentáciu školy,
* za záslužný alebo statočný čin.

Na konci školského roka sa vybraným žiakom za viacnásobnú alebo mimoriadne úspešnú reprezentáciu školy, vzorné správanie, vzorné plnenie povinností, statočný čin alebo šírenie dobrého mena školy udelí jedno z mimoriadnych ocenení:

* Reprezentant školy,
* Osobnosť školy,
* Cena riaditeľky školy.

Návrhy na tieto ocenenia predkladajú vyučujúci a triedni učitelia na prerokovanie v pedagogickej rade školy a riaditeľke školy. O udelení týchto mimoriadnych ocenení rozhodne pedagogická rada školy a riaditeľka školy.

1. Napomenutie, pokarhanie, znížená známka so správania

* Opatrenie na posilnenie disciplíny žiaka sa ukladá po objektívnom prešetrení za závažné alebo

opakované previnenie proti školskému poriadku.

* Udeľuje ich riaditeľka školy po prerokovaní v pedagogickej rade.
* Zaznamenávajú sa do katalógového listu žiaka.
  + 1. Napomenutie od triedneho učiteľa

Udeľuje sa za:

* nesplnenie si povinnosti týždenníkov,
* nevhodné správanie sa voči učiteľom a zamestnancom školy,
* iné menej závažné priestupky podľa posúdenia triedneho učiteľa.
  + 1. Pokarhanie od triedneho učiteľa

Udeľuje sa za:

* 1-6 vymeškaných neospravedlnených vyučovacích hodín,
* vulgárne vyjadrovanie,
* vyhadzovanie odpadkov cez okná školy,
* vykláňanie sa z okien,
* poškodzovanie učebníc, školských pomôcok a školského majetku (do 3x).
  + 1. Pokarhanie od riaditeľa školy

Udeľuje sa za:

* opustenie areálu školy školy počas vyučovania bez povolenia vyučujúceho alebo triedneho učiteľa,
* 7-15 vymeškaných neospravedlnených vyučovacích hodín,
* podvádzanie,
* fajčenie, používanie alkoholických nápojov a iných druhov toxikománie v školských priestoroch a na školských akciách,
* opakujúce sa vážne porušovanie školského poriadku,
* ignorovanie výziev učiteľa k práci,
* znemožňovanie práce učiteľom a spolužiakom,
* opakované poškodzovanie učebníc, školských pomôcok a školského majetku (4x a viac)
* nemravné narážky voči dievčatám a ich obťažovanie,
* opakované nevhodné a vulgárne nadávky spolužiakom a učiteľom,
* pokrikovanie po ľuďoch idúcich popod okná školy,
* použitie mobilného telefónu na vyučovaní.
  + 1. Znížená známka zo správania na 2. stupeň

Udeľuje sa za:

* 16-30 vymeškaných neospravedlnených vyučovacích hodín
* opakované fajčenie a používanie alkoholických nápojov a iných druhov toxikománie v školských priestoroch a na školských akciách,
* prinášanie vecí ohrozujúcich život a zdravie, vecí, ktoré rozptyľujú pozornosť žiakov pri vyučovaní,
* opakované rušenie vyučovacieho procesu,
* úmyselné poškodenie školského zariadenia,
* vyžadovanie posluhy, domácich úloh, desiat, rôznych služieb, akéhokoľvek množstva peňazí, oblečenia, obutia, školských potrieb pod hrozbou bitky v škole, šikana
* navádzanie na porušovanie školského poriadku,
* opakované nevhodné správanie sa na hodinách (vykrikovanie, pospevovanie, nevhodné a urážlivé slová na adresu spolužiakov, ich rodičov a učiteľov,
* falšovanie lekárskych ospravedlnení a ospravedlnení od rodičov,
* prepísanie známky v žiackej knižke,
* opakované opustenie areálu školy počas vyučovania bez povolenia.
  + 1. Znížená známka zo správania na 3. stupeň

Udeľuje sa za:

* 31-60 vymeškaných neospravedlnených vyučovacích hodín,
* opakujúce sa závažné priestupky v bodoch 7.2.3 a 7. 2.4.,
* krádež,
* úmyselné ublíženie na zdraví.
  + 1. **Znížená známka zo správania na 4. stupeň**

Udeľuje sa za:

* 61a viac vymeškaných neospravedlnených vyučovacích hodín,
* spáchanie takého zločinu, ktorým by bola ohrozená výchova ostatných žiakov,
* spáchanie takého činu, pri ktorom by bola ohrozená bezpečnosť a zdravie žiakov a zamestnancov školy,
* iné vážne a opakované priestupky.
  + 1. Ochranné opatrenie

Ak žiak svojím správaním a agresivitou ohrozuje bezpečnosť a zdravie spolužiakov, ostatných účastníkov výchovy a vzdelávania alebo narúša výchovu a vzdelávanie do takej miery, že znemožňuje ostatným účastníkom výchovy a vzdelávania vzdelávanie, riaditeľka školy môže použiť ochranné opatrenie, ktorým je okamžité vylúčenie žiaka z výchovy a vzdelávania, umiestnením žiaka do samostatnej miestnosti za prítomnosti pedagogického zamestnanca. Riaditeľka školy okamžite bezodkladne privolá zákonného zástupcu, zdravotnú pomoc, policajný zbor. Ochranné opatrenie slúži na upokojenie žiaka. O dôvodoch a priebehu ochranného opatrenia vyhotoví riaditeľka školy písomný záznam (§ 58 ods. 3 a 4 školského zákona).

Článok 8

Záverečné ustanovenia

1. Zmeny a doplnky školského poriadku schvaľuje riaditeľka školy po prerokovaní v pedagogickej rade, pracovných poradách, po pripomienkovaní v Rade rodičov.
2. Triedni učitelia sú povinní oboznámiť so Školským poriadkom žiakov triedy (je potrebné viesť evidenciu s podpisom žiakov), ako aj ich rodičov.
3. Školský poriadok nadobúda účinnosť dňom 1.9.2022, týmto dňom sa ruší školský poriadok z

2.9.2020.

Muránska Dlhá Lúka

1.9.2022

Mgr. Klementína Klimeková

riaditeľka školy

Príloha č. 1

Prevencia a riešenie šikanovania v škole

Charakteristika šikanovania

Šikanovaním je akékoľvek správanie žiaka alebo žiakov, ktorých zámerom je ublíženie inému žiakovi alebo žiakom, ich ohrozovanie alebo zastrašovanie. Ide o cielené a opakované použitie násilia voči žiakovi alebo skupine žiakov, ktorí sa nevedia alebo nemôžu brániť. Šikanovanie môže zanechať následky na psychickom a fyzickom zdraví.

Znaky šikanovania

* úmysel bezprostredne smerujúci k fyzickému alebo psychickému ublíženiu druhému,
* agresia jedného žiaka alebo skupiny žiakov,
* opakované útoky,
* nevyrovnaný pomer síl medzi agresorom a obeťou.

Prejavy šikanovania

* fyzické útoky
* urážlivé prezývky
* nadávky
* posmech,
* tvrdé príkazy vykonať určitú vec proti svojej vôli
* odcudzenie veci, prehliadanie a ignorovanie obete.

Z hľadiska priestupkového zákona môže šikanovanie napĺňať skutkovú podstatu priestupkov (proti občianskemu spolunažívaniu, proti majetku).

Z hľadiska trestného zákona môže šikanovanie naplniť skutkovú podstatu trestného činu (prečin alebo zločin - ohováranie, nebezpečné vyhrážanie, ublíženie na zdraví, obmedzovanie osobnej slobody, nátlak, vydieranie, lúpež, krádež, poškodzovanie cudzej veci, neoprávnené užívanie cudzej veci). Páchateľom trestného činu je ten, kto trestný čin spáchal sám. Za spolupáchateľstvo trestného činu sa považuje, ak bol trestný čin spáchaný spoločným konaním dvoch alebo viacerých osôb.

Trestne zodpovedný je ten, kto v čase spáchania činu dovŕšil 14. rok veku.

Pedagogický zamestnanec, ktorému bude známy prípad šikanovania a neprijme v tomto smere žiadne opatrenie, vystavuje sa riziku trestného postihu. Svojim konaním môže naplniť i skutkovú podstatu trestného činu - neprekazenia, neoznámenia trestného činu alebo ublíženia na zdraví a to tak, že inému z nedbanlivosti ublíži na zdraví tým, že poruší oznamovaciu povinnosť vyplývajúcu z jeho zamestnania, povolania, postavenia, či funkcie.

Prevencia šikanovania

1. Sme škola, kde sa šikanovanie netoleruje v žiadnych podobách.
2. V rámci účinnej prevencie šikanovania škola:
3. bude vytvárať priaznivú klímu v škole,
4. zabezpečí úzku spoluprácu medzi žiakmi, zamestnancami školy a rodičmi, jasne vymedzí možnosť oznamovať aj zárodky šikanovania (pri zachovaní dôvernosti oznámení),
5. školským poriadkom jasne stanoví pravidlá správania vrátane sankcií za ich porušovanie, bude viesť písomnú dokumentáciu o riešení konkrétnych prípadov šikanovania,
6. v súlade s pracovným poriadkom zaistí zvýšený dozor pedagogických zamestnancov cez prestávky, pred začiatkom vyučovania, po jeho skončení, v čase záujmovej a mimoškolskej činnosti v priestoroch kde by mohlo dôjsť k šikanovaniu (záchody, šatne...),
7. pre pedagogických zamestnancov a rodičov bude organizovať semináre s odborníkmi zaoberajúcimi sa danou problematikou,
8. bude informovať verejnosť o tom, čo robiť v prípade, keď sa dozvedia o šikanovaní (poskytnutie kontaktov na inštitúcie, ktoré sa šikanovaním zaoberajú),
9. zabezpečí vzdelávanie triednych učiteľov, koordinátorov prevencie a výchovných poradcov v oblasti prevencie šikanovania,
10. pri riešení problémov so šikanovaním bude úzko spolupracovať s odborníkmi príslušného centra výchovnej a psychologickej prevencie,
11. stanoví oznamovaciu povinnosť pedagogickým aj nepedagogickým zamestnancom okamžite upozorniť na problémy šikanovania vedenie školy, ktoré bude bez meškania problém riešiť a každej obeti poskytne okamžitú pomoc.

Metódy riešenia šikanovania školou

1. Zaistenie ochrany obetiam.
2. Rozhovor so žiakmi, ktorí na šikanovanie upozornili, rozhovor s obeťou, s agresormi.
3. Nájdenie vhodných svedkov (individuálne, prípadne konfrontačné rozhovory so svedkami) NIKDY NEKONFRONTOVAŤ OBETE A AGRESOROV!!! Zabránenie agresorom krivo vypovedať, izolovanie, neumožnenie dohody na spoločnej výpovedi.
4. Kontaktovanie rodičov alebo zákonných zástupcov.
5. Kontaktovanie centra výchovného a psychologického poradenstva alebo diagnostického centra.
6. Poskytnutie podpory obeti.
7. Nahlásenie závažnejšieho prípadu šikanovania polícii.

Opatrenia

Pre obete:

1. Odporúčanie rodičom obetí vyhľadať individuálnu odbornú starostlivosť.
2. Zorganizovanie skupinového intervenčného programu riaditeľkou školy v spolupráci s centrom výchovného a psychologického poradenstva.

Pre agresorov:

1. Odporúčanie rodičom agresorov vyhľadať individuálnu odbornú starostlivosť.
2. Udelenie výchovného opatrenia - napomenutie a pokarhanie triednym učiteľom, pokarhanie riaditeľkou školy, zníženie známky zo správania.
3. Preloženie žiaka do inej triedy (ak to podmienky školy dovoľujú).
4. V mimoriadnych prípadoch:

* odporučenie rodičom umiestniť žiaka na dobrovoľný diagnostický pobyt do príslušného diagnostického centra alebo liečebno-výchovného sanatória,
* oznámenie príslušnému ÚPSVaR - odbor sociálno-právnej ochrany detí za účelom využitia nutných výchovných opatrení v prospech maloletých v zmysle zákona č. 195/1998 o sociálnej pomoci, v znení neskorších predpisov,
* oznámenie príslušnému útvaru policajného zboru SR, ak došlo k závažnejšiemu prípadu šikanovania, pri ktorom je podozrenie, že bol spáchaný trestný čin.

Spolupráca školy s rodičmi žiakov

1. Pri podozrení zo šikanovania škola predvolá zákonných zástupcov obete i agresorov na pohovor s riaditeľkou školy v prítomnosti výchovného poradcu alebo koordinátora prevencie, z ktorého sa vyhotoví písomný zápis.
2. Upozorní rodičov, aby sledovali možné príznaky šikanovania a ponúkne im pomoc.
3. Zabezpečí taktný prístup a zachovanie dôvernosti informácií zo strany pedagogických

zamestnancov.

Spolupráca školy s inými inštitúciami

V rámci prevencie šikanovania škola úzko spolupracuje s:

* CPPPaP,
* riadi sa opatreniami a odporúčaniami Štátnej školskej inšpekcie a CPPPaP.

Pri podozrení, že šikanovanie naplnilo skutkovú podstatu priestupku alebo trestného činu je riaditeľka školy povinná bez zbytočného odkladu oznámiť túto skutočnosť:

* príslušnému útvaru policajného zboru,
* orgánu sociálno-právnej ochrany.

Príloha č. 2

Vnútorný poriadok počítačovej učebne

1. Do miestnosti vstupujem prezutý/á, pod dozorom učiteľa.
2. Sadám si na svoje miesto.
3. Ako prvé skontrolujem svoje miesto (PC, klávesnica, myš, monitor, stolička) a prípadnú poruchu hneď hlásim vyučujúcemu. Ak tak neurobím, za poruchu nesiem zodpovednosť.
4. Nedotýkam sa elektrických zásuviek ani výstupov z počítača.
5. Udržiavam poriadok, nejem a nepijem.
6. So zariadením zaobchádzam šetrne.
7. Pri práci sa riadim pokynmi učiteľa, otváram len programy určené učiteľom. Samovoľne nespúšťam žiadne programy a aplikácie.
8. Nemením vzhľad pracovnej plochy ani ostatné prednastavené veci.
9. Svoje práce ukladám do určeného priečinka (každá trieda má svoj vlastný priečinok, v ktorom mám právo vytvoriť si svoj vlastný priečinok). Do ostatných priečinkov nenazerám.
10. Na jednom počítači pracujeme najviac dvaja, v takom prípade sa striedame v práci.
11. Do počítača nič neinštalujem, samovoľne nevkladám dátové nosiče do mechaniky, USB kľúč, či dátový kábel môžem použiť len so súhlasom učiteľa.
12. Nespúšťam bojové hry, webové stránky youtube. com, pokec. sk, facebook. com ani iné chatovacie stránky a weby sociálnych sietí.
13. Pracujem v tichosti, v prípade potreby požiadam o pomoc učiteľa tak, že sa prihlásim.
14. Využívam pripojenie na internet len na svoje vzdelávanie a získavanie informácií súvisiacich s vyučovacím procesom.
15. Každé úmyselné alebo z nedbanlivosti spôsobené poškodenie programov alebo výpočtovej techniky povinne nahradím.
16. Po skončení práce počkám na pokyn učiteľa, ktorý rozhodne, či mám počítač vypnúť alebo prepnúť do úsporného režimu.
17. Učebňu opúšťam organizovane pod vedením vyučujúceho.
18. Dodržiavam všetky vyššie uvedené zásady.
19. Učiteľ po každej vyučovacej hodine skontroluje poriadok a čistotu v učebni a taktiež, či sú všetky počítače a ostatná didaktická technika v stave, v akom po hodine majú byť (v závislosti od konkrétnej hodiny v rozvrhu - ak je hodina v učebni posledná v danom dni, je potrebné počítače a ostatnú didaktickú techniku povypínať, ak za hodinou v učebni nasledujú ďalšie, je potrebné počítače uviesť do úsporného režimu).
20. Po odchode z učebne vyučujúci učebňu uzatvorí.

Príloha č. 3

Vnútorný poriadok pre gymnastickú telocvičňu a ihriská

1. Vstup do telocvične a na ihriská je povolený iba pod dozorom vyučujúceho alebo s jeho súhlasom.
2. Žiaci musia mať na športovú činnosť vhodný športový úbor a hlavne vhodnú športovú obuv.
3. Pri športovej činnosti je zakázané nosiť hodinky, prstene, retiazky. Dlhé vlasy musia byť stiahnuté gumičkou.
4. V prípade, že žiak nemá predpísaný cvičebný úbor a obuv, musí byť vykázaný zo športovej činnosti na dobu, kým si úbor nedá do predpísaného poriadku.
5. Žiaci sa v šatniach, na chodbe pred telocvičňou, v telocvični a na ihriskách správajú disciplinovane, nie sú neprimerane hluční, nepoužívajú vulgárne výrazy, nepoškodzujú zariadenie šatní, telocvične a športovísk. V šatniach a na chodbe je počas prestávok zakázané behať, naháňať sa a strkať do spolužiakov. Chlapcom je zakázané vchádzať do miestností, v ktorej sa prezliekajú dievčatá. Dievčatám je zakázané vchádzať do miestností, v ktorých sa prezliekajú chlapci.
6. Pri pohybových a športových súťažiach a hrách sú žiaci povinní dodržiavať ich pravidlá a pri všetkých ostatných činnostiach dodržiavať rady, pokyny a upozornenia vyučujúceho.
7. Žiaci sú povinní pred každou telesnou činnosťou sa dostatočne rozcvičiť pod vedením vyučujúceho, alebo podľa jeho pokynov.
8. Žiaci nesmú cvičiť na náradí v neprítomnosti vyučujúceho. Prísne sa zakazuje najmä hojdanie na kruhoch, preskakovanie švédskej bedne, hojdanie na lane, šplhanie na lane a tyči, lezenie na závesné rebríky, cvičenie na kladine, skoky na žinenky bez pokynov, dopomoci a záchrany vyučujúceho. VEĽMI PRÍSNE SA ZAKAZUJE lezenie po basketbalových konštrukciách, vešanie sa na basketbalové koše, sieťky, lezenie a vešanie sa na futbalové a hádzanárske bránky.
9. V prípade, že sa vyučujúci venuje inej činnosti, žiaci sú povinní podľa jeho pokynov dávať pomoc a záchranu spolužiakom pri cvičení.
10. Žiaci počas športovej činnosti nesmú jesť a piť, túto činnosť vykonávajú počas prestávok mimo športovísk.

11. NA HODINE JE PRÍSNE ZAKÁZANÉ ŽUŤ ŽUVAČKY !

1. Ak žiak z akýchkoľvek dôvodov musí opustiť priestor, v ktorom jeho skupina športuje, je povinný pred odchodom oznámiť to vyučujúcemu. Tak isto oznámi aj svoj návrat.
2. Každý úraz, ktorý vyučujúci nezbadal, sú žiaci povinní ihneď hlásiť.
3. Každý úraz vyučujúci ihneď zapíše do knihy úrazov a vyplní záznam o úraze.
4. Všetkým je zakázané v telocvični, na ihriskách, v šatni - v priestoroch patriacich k základnej škole - fajčiť a požívať alkoholické nápoje a iné omamné látky, používať mobilný telefón, MP 3 prehrávače alebo iné elektronické zariadenie, ktoré nie sú potrebné na dané činnosti.
5. Aby sa zabránilo krádežiam v šatniach, žiaci odovzdajú podľa svojho zváženia na začiatku športovej činnosti peniaze, hodinky a iné cennosti vyučujúcemu, ktorý ich uschová a vydá po ukončení športovej činnosti. Šatne vyučujúci zamkne.
6. Žiaci sami bez dovolenia nesmú vstupovať do kabinetov, skladov a náraďovne, svojvoľne si brať lopty a športové náradie.
7. Vyučujúci počas vyučovacej hodiny z priestorov, kde žiaci vykonávajú telovýchovnú činnosť, sa nesmie v žiadnom prípade vzdialiť a nechať žiakov bez dozoru.

Príloha č. 4

Zásady bezpečnosti pri školských aktivitách na ľadovej ploche

1. Dodržiavať zásady bezpečnosti pri organizovanom presune na ľadovú plochu.
2. Na ľadovej ploche:

a/ žiaci na ľadovej ploche vykonávajú len činnosť dohodnutú so zodpovedným učiteľom,

b/ žiaci pri pohybe po ľadovej ploche sa vyhýbajú ostatným účastníkom korčuľovania,

c/ zvolia si primeranú rýchlosť pohybu svojim schopnostiam,

d/ počúvajú a rešpektujú aktuálne príkazy učiteľa,

e/ akékoľvek zranenie hlásia zodpovednému pedagogickému pracovníkovi.

Zásady bezpečnosti pri školských aktivitách na lyžiarskom výcviku

1. Na lyžiarskom výcviku sa môžu zúčastniť iba žiaci, ktorých zdravotný stav vyhovuje podmienkam a programu akcie.
2. Určený vedúci lyžiarskeho výcviku zodpovedá za prípravu, priebeh a hospodárenie akcie. Zabezpečuje program a riadi prácu lyžiarskych inštruktorov, dbá na dodržiavanie denného programu. Vykonáva pedagogický dozor.
3. Jedno družstvo má najviac 15 členov.
4. Vedúci lyžiarskeho výcviku ( inštruktori) sú povinní skontrolovať pred začiatkom praktického výcviku lyžiarsku výstroj žiakov, nastavenie bezpečnostného lyžiarskeho viazania, používanú obuv, oblečenie primerané poveternostným podmienkam.
5. V prvý deň zahájenia lyžiarskeho výcviku sa stretnú účastníci pred budovou školy o 7, 45 hod. V priebehu ostatných dní sa stretávajú na vopred dohodnutom mieste a pod pedagogickým dozorom sa presunú na miesto určenia.
6. Počas cesty v dopravnom prostriedku sa účastníci lyžiarskeho výcviku správajú v súlade s predpismi o bezpečnosti, disciplinovane nastupujú a vystupujú, v dopravnom prostriedku neohrozujú ostatných účastníkov.
7. Na lyžiarskom svahu účastníci rešpektujú pokyny zodpovedného vedúceho a správajú sa tak, že neohrozujú seba, ani ostatných lyžiarov. Správajú sa disciplinovane na vleku.
8. Účastníci lyžiarskeho výcviku sú povinní prispôsobiť svoje oblečenie poveternostným podmienkam tak, aby nebolo ohrozené ich zdravie.
9. Účastníci lyžiarskeho výcviku nesmú opustiť priestor výcviku bez povolenia vedúceho.

Zásady bezpečnosti pri školských aktivitách na plaveckom výcviku

1. Na plaveckom výcviku sa môžu zúčastniť iba žiaci, ktorých zdravotný stav vyhovuje podmienkam a programu akcie.
2. Plavecký výcvik sa uskutočňuje len vo vyhradenom priestore plavárne.
3. Na dospelého cvičiteľa pripadá maximálne 20 žiakov.
4. Cvičiteľ zodpovedá za zdravie a bezpečnosť členov zvereného družstva.
5. Vedúci zodpovedá za riadnu prípravu a priebeh plaveckého výcviku žiakov.
6. Cvičiteľ zodpovedá za splnenie výchovného a výcvikového plánu zverenej skupiny, za zdravie a

bezpečnosť jej členov. Podľa pokynov nadriadeného vykonáva pedagogický dozor.

7. Vedúci upozorní účastníkov plaveckého výcviku na to, čo je v plavárni zakázané:

* neprístojné správanie, ktoré ohrozuje osobnú bezpečnosť
* volať o pomoc bezdôvodne
* vzájomne sa naháňať, hádzať žiakov do vody
* skákať do vody bez pokynov inštruktora
* znečisťovať vodu a ostatné priestory plavárne
* fajčiť a požívať alkoholické nápoje v celom objekte plavárne
* vychádzať do oddelenia spŕch určených pre osoby druhého pohlavia
* brať si so sebou jedlo.

Príloha č. 5

Školský klub detí

1. Žiak je do ŠKD prijatý na základe písomnej žiadosti rodiča, po vyplnení zápisného lístka
2. Činnosť ŠKD:

11,40 – 12,30 hod. hygienické návyky, obed

12,30 – 13,15 hod. odpočinková činnosť

13,15 – 14,15 hod. rekreačná činnosť

14,15 – 15,00 hod. vzdelávacia činnosť

15,00 – 15,40 hod. tematické oblasti výchovy

1. Ak má žiak odísť z ŠKD v iný čas, ako je uvedený na zápisnom lístku, musia to rodičia oznámiť vychovávateľke písomne na osobitnom lístočku, alebo poslať po žiaka osobu, ktorá má písomné poverenie od rodičov.
2. Prevádzka ŠKD je zabezpečená, ak je záväzne prihlásených min. 15 žiakov.

Príloha č. 6

Mimoriadne prerušenie školského vyučovania

1. V období školského vyučovania môže riaditeľ školy podľa § 150 ods. 5 poskytnúť žiakom jednej triedy alebo žiakom viacerých tried z dôvodu podozrenia na výskyt ochorenia COVID19 voľno viac ako päť dní so súhlasom zriaďovateľa.
2. Riaditeľ školy so súhlasom zriaďovateľa z dôvodu podozrenia na výskyt ochorenia poskytne voľno žiakom jednej triedy alebo žiakom viacerých tried a túto skutočnosť bezodkladne oznámi rodičom formou oznamu prostredníctvom webového sídla školy, alebo písomným oznámením
3. Ak riaditeľ školy poskytne žiakom jednej triedy alebo žiakom viacerých tried voľno podľa bodu 1, čas poskytnutého voľna sa považuje za mimoriadne prerušenie školského vyučovania v škole.
4. Podľa rozhodnutia ministra školstva rodič môže svojím rozhodnutím ospravedlniť neprítomnosti dieťaťa alebo žiaka na 5 po sebe idúcich vyučovacích dní (víkendy a sviatky sa nepočítajú) aj z dôvodu ochorenia.

Pri absencii viac ako 5 po sebe idúcich vyučovacích dní z dôvodu ochorenia musí žiak predložiť „Potvrdenie od lekára“ od všeobecného lekára pre deti a dorast, ktorý má vedomosť o prebiehajúcom ochorení (bez obmedzenia počtu ospravedlnení počas školského roka). Potvrdenie od lekára môže byť škole alebo rodičovi zaslané aj e-mailom; pokiaľ lekár nevie potvrdenie zaslať e-mailom, môže lekár o ňom školu informovať telefonicky.

1. Na základe platnej vyhlášky ÚVZ SR žiak ani zamestnanec školy nemusí mať v interiéri ani v exteriéri prekryté horné dýchacie cesty.

Dodatok č. 1

Neprítomnosť žiaka v škole – ospravedlňovanie neprítomnosti žiaka v škole

Na základe novely zákona 245/2008, článok III zákona 120/2024 Z.z. ktorým sa mení a dopĺňa zákon č. 355/2007 Z.z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorými sa menia a dopĺňajú niektoré zákony,

§ 144 odsek 10 platnej od 1.6.2024 sa neprítomnosť žiaka v škole ospravedlňuje nasledovne:

* ak sa žiak zo závažných, nepredvídaných dôvodov nemôže zúčastniť na výchove a vzdelávaní v škole, jeho zákonný zástupca je povinný bezodkladne, najneskôr do 3 vyučovacích dní oznámiť škole príčinu jeho neprítomnosti a to telefonicky, osobne, emailom SMS správou. Za dôvod ospravedlniteľnej neprítomnosti žiaka sa uznáva najmä choroba, prípadne lekárom nariadený zákaz dochádzky do školy, mimoriadne nepriaznivé poveternostné podmienky alebo náhle prerušenie premávky hromadných dopravných prostriedkov, mimoriadne udalosti v rodine alebo účasť žiaka na súťažiach, alebo iné závažné dôvody.
* ak žiak ochorie a na odporúčanie lekára ostáva v domácej liečbe, je zákonný zástupca povinný bezodkladne túto skutočnosť oznámiť triednemu učiteľovi, ako aj predpokladanú dobu liečenia odporúčanú lekárom.
* podľa § 144 ods. 10 až 14 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení zákona č. 120/2024 Z. z. s účinnosťou od 1. júna 2024 platí :
* (ods.10) Neprítomnosť dieťaťa alebo neplnoletého žiaka ospravedlňuje škola na základe žiadosti jeho zákonného zástupcu alebo zástupcu zariadenia. Žiadosť je zákonný zástupca povinný zaslať škole /triednemu učiteľovi/ písomne a to najneskôr do 3 dní od návratu žiaka na vyučovanie. V prípade nezaslania žiadosti zákonného zástupcu v stanovenej lehote na ospravedlnenie neprítomnosti žiaka budú vymeškané hodiny neospravedlnené.
* (ods. 11) Ak neprítomnosť žiaka z dôvodu ochorenia trvá najviac 5 po sebe nasledujúcich vyučovacích dní a súhrnne počas mesiaca najviac 10 vyučovacích dní, neprítomnosť sa ospravedlňuje bez predloženia potvrdenia od lekára. Ak neprítomnosť žiaka z dôvodu ochorenia trvá viac ako 5 po sebe nasledujúcich vyučovacích dní alebo súhrnne počas mesiaca viac ako 10 vyučovacích dní, vyžaduje sa aj predloženie potvrdenia od lekára.
* (ods. 13) Vo výnimočných a osobitne odôvodnených prípadoch škola môže vyžadovať lekárske potvrdenie o chorobe alebo iný doklad potvrdzujúci odôvodnenosť neprítomnosti, najmä pri opakovanej neprítomnosti; to platí aj ak ide o ospravedlňovanie podľa odseku 11., ale aj v iných prípadoch, t. j. nielen ak ide o neprítomnosť z dôvodu ochorenia (napr. z rodinných dôvodov, nepriaznivých poveternostných podmienok).
* v prípade podozrenia, zneužívania, resp. nepravdivých informácii bude škola preverovať situáciu aj v spolupráci s ÚPSVa

Reevidovanie:

**28.08.2024**

**1. Zákaz používania telefónov v Základnej škole v Muránskej Dlhej Lúke**

V zmysle(ZÁKONA Č. 245/2008 Z.Z; ZÁKON O VÝCHOVE A VZDELÁVANÍ („ŠKOLSKÝ ZÁKON")) § 151a

1. V základných školách sa používanie mobilného telefónu alebo obdobného osobného zariadenia elektronickej komunikácie (ďalej len „komunikačný prostriedok") okrem zariadenia vo vlastníctve alebo správe školy počas školského vyučovania **zakazuje** :

**a) žiakom prvého až tretieho ročníka základnej školy,**

**b) žiakom štvrtého** **ročníka základnej školy**, **okrem prípadov, ak používanie komunikačného prostriedku v tomto ročníku na účel výchovy a vzdelávania prispieva k napĺňaniu vzdelávacích štandardov štátneho vzdelávacieho programu, alebo ak jeho používanie na účel výchovy a vzdelávania vo vyučovacom predmete povolí učiteľ príslušného vyučovacieho predmetu**. Žiakom je v súlade so štátnym vzdelávacím programom alebo v súlade s plánovaným využitím mobilných telefónov pre účely výchovy a vzdelávania vopred komunikované, že počas tohto času môžu zariadenie používať výlučne v súlade s pokynmi učiteľa, pričom po skončení sa vrátia do zvoleného režimu regulácie. Pred použitím mobilných telefónov pre vzdelávacie účely je potrebné si overiť, či vieme zabezpečiť rovnosť príležitostí pre všetkých žiakov.

1. Zákaz podľa odseku 1 sa nevzťahuje na žiakov so zdravotným znevýhodnením používajúcich komunikačný prostriedok na účely súvisiace so zdravotným znevýhodnením.
2. Ak žiak použije komunikačný prostriedok v rozpore s odsekom 1, môže mu škola komunikačný prostriedok dočasne odobrať. V tomto prípade bude zariadenie uložené u triedneho učiteľa a zákonný zástupca bude vyzvaný na jeho prebranie.
3. Podmienky používania komunikačného prostriedku počas aktivít organizovaných školou mimo školského vyučovania - pri každej aktivite budú žiaci oboznámení zodpovedným pedagógom s podmienkami používania a to podľa charakteru aktivity.

Zásady používania zariadení:

Mobilný telefón je odovzdaný triednemu učiteľovi pred prvou vyučovacou hodinou v kmeňovej triede, pričom takto zozbierané mobilné telefóny budú odložené do odkladacieho priestoru na to určeného. Odkladací priestor bude uzamknutý učiteľom. Mobilné telefóny budú vrátené žiakom po skončení vyučovania.

Používanie zariadení v školskej jedálni je zakázané a žiaci ich musia mať odložené. V prípade, že dozorkonajúci učitelia zistia používanie týchto zariadení v školskej jedálni, tak ich žiakom odoberú, uložia u riaditeľa školy alebo u triedneho učiteľa a zákonný zástupca bude vyzvaný na ich prebranie.

Dodatok č. 2

k školskému poriadku

Základnej školy, Muránska Dlhá Lúka 321, 050 01 Muránska Dlhá Lúka

ŠTANDARDY DODRŽIAVANIA ZÁKAZU SEGREGÁCIE VO VÝCHOVE A VZDELÁVANÍ

školský rok 2024/2025

**Článok 1**

Všeobecná časť

Pri dodržiavaní zákazu segregácie vo výchove a vzdelávaní škola a školské zariadenie postupuje podľa Štandardov dodržiavania zákazu segregácie vo výchove a vzdelávaní (ďalej len „Štandardy“), ktoré vydáva MŠVVaM SR a ich znenie je súčasťou dodatku školského poriadku.

Štandardy sú základné pravidlá, princípy a postupy predchádzania a eliminácie segregácie vo výchove a vzdelávaní. Ich uplatňovanie prispieva k dodržiavaniu princípov výchovy a vzdelávania podľa školského zákona v školách a školských zariadeniach. Vychádzajú z ustanovení Dohovoru o právach dieťaťa:

Článok 2 ods. 1: Zabezpečiť práva ustanovené týmto Dohovorom každému dieťaťu nachádzajúcemu sa pod ich jurisdikciou bez akejkoľvek diskriminácie podľa rasy, farby pleti, pohlavia, jazyka, náboženstva, politického alebo iného zmýšľania, národnostného, etnického alebo sociálneho pôvodu, majetku, telesnej alebo duševnej nespôsobilosti, rodu a iného postavenia dieťaťa alebo jeho rodičov alebo zákonných zástupcov.

Článok 2 ods. 2: Urobiť potrebné opatrenia na to, aby bolo dieťa chránené pred všetkými formami diskriminácie alebo trestania, ktoré vyplývajú z postavenia, činnosti, vyjadrených názorov alebo presvedčenia jeho rodičov, zákonných zástupcov alebo členov rodiny.

Článok 3 ods. 1: Záujem dieťaťa musí byť prvoradým hľadiskom pri akejkoľvek činnosti týkajúcej sa detí, nech už uskutočňovanej verejnými alebo súkromnými zariadeniami sociálnej starostlivosti, súdmi, správnymi alebo zákonodarnými orgánmi.

Článok 29 ods. 1: Výchova a vzdelávanie dieťaťa má smerovať k:

1. rozvoju osobnosti dieťaťa, jeho jedinečných daností a duševných a fyzických schopností v ich najvyššej možnej miere;
2. rozvíjaniu úcty k ľudským právam a základným slobodám a k zásadám zakotveným v Charte Organizácie Spojených národov;
3. rozvíjaniu úcty k rodičom, k vlastnej kultúrnej, jazykovej a hodnotovej identite a k hodnotám krajiny, v ktorej dieťa žije i k hodnotám krajiny svojho pôvodu a k iným kultúram
4. príprave dieťaťa na zodpovedný život v slobodnej spoločnosti v duchu porozumenia, mieru, znášanlivosti, rovnosti pohlaví a priateľstva medzi všetkými národmi, etnickými, národnostnými a náboženskými skupinami a osobami domorodého pôvodu;
5. rozvíjaniu úcty k prírodnému prostrediu.”[[1]](#footnote-1)

Štandardy dodržiavania zákazu segregácie sú rozpracovaním a realizáciou praktickej časti Metodickej príručky desegregácie vo výchove a vzdelávaní[[2]](#footnote-2) [[3]](#footnote-3).

Štandardy v prepojení na metodickú príručku napomáhajú naplneniu princípu „zákazu všetkých foriem diskriminácie a obzvlášť segregácie“3. Segregáciu vo výchove a vzdelávaní definuje školský zákon nasledovne: „konanie alebo opomenutie konania, ktoré je v rozpore so zásadou rovnakého zaobchádzania podľa osobitného predpisu2a) a v dôsledku ktorého dochádza alebo by mohlo dôjsť k priestorovému, organizačnému alebo sociálnemu vylúčeniu skupiny detí a žiakov alebo účastníkov výchovy a vzdelávania alebo k ich oddelenému vzdelávaniu okrem vzdelávania poskytovaného v súlade s medzinárodnou zmluvou, ktorou je Slovenská republika viazaná2b) pri uplatňovaní práv národnostných menšín na výchovu a vzdelanie v jazyku príslušnej národnostnej menšiny a pri vytváraní podmienok na vzdelávanie detí so zdravotným znevýhodnením alebo nadaním a žiakov so zdravotným znevýhodnením alebo s nadaním so zohľadnením ich vôle a záujmov a vôle a záujmov ich zákonných zástupcov, ak je účasť na takom vzdelávaní voliteľná a zodpovedá úprave podmienok výchovy a vzdelávania podľa tohto zákona, osobitne pre výchovu a vzdelávanie na rovnakom stupni vzdelania.“[[4]](#footnote-4)

Štandardy dodržiavania zákazu segregácie vo výchove a vzdelávaní sa týkajú všetkých oblastí, ktoré upravuje školský poriadok podľa školského zákona (Zákon č. 245/2008 Z. z., § 153 ods. 1):

* výkon práv a povinností žiakov a ich zákonných zástupcov v škole, pravidlá vzájomných vzťahov a vzťahov s pedagogickými zamestnancami a ďalšími zamestnancami školy,
* prevádzka a vnútorný režim školy,
* podmienky na zaistenie bezpečnosti a ochrany zdravia detí a žiakov a ich ochrany pred sociálno- patologickými javmi, diskrimináciou alebo násilím,
* podmienky nakladania s majetkom, ktorý škola alebo školské zariadenie spravuje, ak tak rozhodne zriaďovateľ.

Štandardy dodržiavania zákazu segregácie vo výchove a vzdelávaní definujeme ako Štandardy postojov a hodnôt a Štandardy vyplývajúce z definície segregácie vo výchove a vzdelávaní.

**Článok 2**

Štandardy dodržiavania zákazu segregácie vo výchove a vzdelávaní

Štandardy postojov a hodnôt

Základným predpokladom pre úspešné zavedenie štandardov, ktoré zabezpečia proces prevencie, či odstraňovania segregácie vo výchove a vzdelávaní je zásadný posun v oblasti postojového a hodnotového nastavenia, kultivácie verejného diskurzu a medziľudských vzťahov všetkých aktérov vzdelávania, ktorí prichádzajú na pôde škôl do kontaktu so žiakmi a poslucháčmi.

Spoločnosť 21. storočia potrebuje občanov, ktorí majú také hodnoty, postoje, schopnosti, poznanie a kritické myslenie, aby mohli fungovať ako demokratickí a interkultúrne kompetentní občania. Postojové a hodnotové štandardy sú definované na základe kľúčových ukazovateľov (deskriptorov), ktoré boli vytvorené Radou Európy v dokumente Referenčný rámec kompetencií pre demokratickú kultúru[[5]](#footnote-5). Deskriptory sú popisy a vysvetlenia týkajúce sa konkrétneho žiadúceho správania všetkých aktérov vo vzdelávaní:

* Zaobchádzať so všetkými ľuďmi bez rozdielu s rešpektom,
* Vyjadrovať úctu všetkým bez rozdielu a vnímať rozmanitosť ako príležitosť a prínos pre školu pri príprave a realizovaní aktivít výchovno-vzdelávacieho procesu.
* Vyjadrovať druhým ľuďom uznanie ako rovnocenným ľudským bytostiam.
* Rešpektovať ľudí rôzneho vierovyznania.
* Rešpektovať ľudí, ktorí majú odlišné politické názory.
* Prejavovať záujem spoznať presvedčenia, hodnoty, tradície a pohľady druhých ľudí na svet.
* Dávať priestor druhým ľuďom na vyjadrenie sa.
* Preukázať prebratie zodpovednosti za svoje skutky.
* Ospravedlniť sa, pokiaľ niekomu ublížim.
* Vyjadrovať vôľu a záujem spolupracovať a pracovať s druhými ľuďmi na presadzovaní spoločných záujmov.

Štandardy vyplývajúce z definície segregácie vo výchove a vzdelávaní:

* Škola a školské zariadenie pri uplatňovaní Štandardov dodržiavania zákazu segregácie vypracuje Plán uplatňovania Štandardov dodržiavania zákazu segregácie vo výchove a vzdelávaní a využíva Metodickú príručku desegregácie vo výchove a vzdelávaní vydanú Ministerstvom školstva, vedy, výskumu a športu SR[[6]](#footnote-6).

1. Štandardy priestorovej desegregácie:

* Do všetkých priestorov školy alebo školského zariadenia, určených pre žiakov alebo poslucháčov, je umožnený rovný (nediskriminačný) prístup všetkým žiakom a poslucháčom. Škola alebo školské zariadenie nemá priestory a budovy vyhradené pre jednotlivé skupiny žiakov vytvorené za účelom ich vylučovania alebo neprípustného oddeľovania na základe ktoréhokoľvek chráneného dôvodu uvedeného v antidiskriminačnom zákone[[7]](#footnote-7).
* Škola alebo školské zariadenie v rámci výchovno-vzdelávacieho procesu využíva priestory, ktoré spĺňajú normy stanovené regionálnymi úradmi verejného zdravotníctva, pričom výchovno- vzdelávací proces žiadnej zo skupín neprebieha v priestoroch, ktorých kvalita je výrazne rozdielna oproti iným priestorom.
* Ak má škola alebo školské zariadenie v jednotlivých vekových kohortách zastúpenie žiakov rôzneho etnického, národného alebo sociálneho pôvodu, farby pleti alebo iného chráneného dôvodu podľa antidiskriminačného zákona, má vytvorené triedy, v ktorých je vyvážené zastúpenie žiakov alebo poslucháčov týchto skupín.

1. Štandardy organizačnej desegregácie:

* Škola alebo školské zariadenie má nastavenú organizáciu školského vyučovania a denný program tak, aby nedochádzalo k vylučovaniu a neprípustnému oddeľovaniu niektorej skupiny žiakov a poslucháčov[[8]](#footnote-8).
* Všetky skupiny žiakov školy a školského zariadenia majú stanovené rovnaké vzdelávacie štandardy, na základe ktorých pedagogickí zamestnanci, odborní zamestnanci a ďalší zamestnanci vytvárajú učebné osnovy školského vzdelávacieho programu. Úpravy je možné realizovať len u žiakov, ktorým to určuje individuálny vzdelávací program[[9]](#footnote-9), individuálny učebný plán[[10]](#footnote-10) alebo poskytnuté podporné opatrenia[[11]](#footnote-11).
* Všetky skupiny žiakov a poslucháčov majú umožnený rovný prístup k materiálno-technickému vybaveniu, učebným materiálom a iným vzdelávacím pomôckam výchovno-vzdelávacieho procesu prislúchajúcemu danému ročníku alebo stupňu vzdelávania.
* Škola alebo školské zariadenie je povinné využiť všetky dostupné prostriedky, nástroje a metódy, aby umožnila prístup ku vzdelávaniu v maximálnej miere všetkým skupinám žiakov aj v prípade krízových udalostí v škole[[12]](#footnote-12). Po ukončení krízovej udalosti je škola povinná realizovať príslušné podporné opatrenia na kompenzáciu prípadných výpadkov vo výchove a vzdelávaní, ktoré nemohli byť v maximálnej miere riešené počas krízovej situácie.

1. Štandardy sociálnej desegregácie

* Škola alebo školské zariadenie využíva potrebné a dostupné inkluzívne podporné opatrenia na podporu sociálneho začlenenia žiakov a poslucháčov a vytváranie pozitívnej podporujúcej sociálnej klímy v škole a školskom zariadení, ktorá prispieva k destigmatizácii a odstraňovaniu stereotypov a predsudkov.
* Škola alebo školské zariadenie organizuje a podporuje programy neformálneho vzdelávania a mimoškolské aktivity smerujúce k vytvoreniu priaznivej sociálnej klímy a interkultúrneho porozumenia v rámci školy alebo školského zariadenia, medzi žiakmi ako aj rodičmi.
* Škola alebo školské zariadenie prijíma, vzdeláva a vychováva všetky skupiny žiakov a poslucháčov podľa platných právnych predpisov bez vylučovania a neprípustného oddeľovania na základe akéhokoľvek chráneného dôvodu uvedeného v antidiskriminačnom zákone.
* V škole alebo školskom zariadení neexistujú procesy, postupy a usporiadania (ani na úrovni tried), ktoré vylučujú alebo neprípustne oddeľujú skupiny žiakov alebo poslucháčov na základe akéhokoľvek chráneného dôvodu uvedeného v antidiskriminačnom zákone.
* Škola alebo školské zariadenie umožňuje všetkým skupinám žiakov a poslucháčov, aby sa pre napĺňanie a rozvoj svojho potenciálu zapájali do aktivít a súťaží, ktoré sama organizuje, alebo sú škole a školskému zariadeniu sprostredkované, a aktívne ich k tomu motivuje a podporuje.

Škola alebo školské zariadenie pri hodnotení žiakov alebo poslucháčov nekoná diskriminačne len na základe ich príslušnosti k niektorej sociálnej alebo etnickej skupine alebo iného chráneného dôvodu podľa antidiskriminačného zákona.

**Článok 13**

Záverečné ustanovenie

Tento dodatok je platný v plnom rozsahu od 27. februára 2025

V Muránskej Dlhej Lúke 27.02.2025

Mgr. Klementína Klimeková

riaditeľka školy

Prerokované v pedagogickej rade dňa: 30.01.2025

Prerokované v rade školy dňa: 26.02.2025

**Dodatok č. 3**

**1.1 Zamedzenie užívania a šírenia drog a ostatných návykových látok v škole**

Prevencia drogových závislostí vychádza z článku 33 Dohovoru o právach dieťaťa a Európskej protidrogovej stratégie. Týka sa realizácie preventívnych opatrení na úrovni škôl a školských zariadení, priorít rezortu školstva, výchovno-vzdelávacích projektov a programov. Článok 33 Dohovoru o právach dieťaťa hovorí, že každé dieťa má právo na ochranu pred používaním narkotík a psychotropných látok a pred zapojením do ich výroby a distribúcie.

1.1.1 Žiakom je zakázané:

* fajčiť v priestoroch školy, v areáli školy a pri činnostiach organizovaných školou,
* užívať tabakové a nikotínové výroky v priestoroch školy, v areáli školy a pri činnostiach organizovaných školou,
* užívať alkoholické výrobky v priestoroch školy, v areáli školy a pri činnostiach organizovaných školou,
* užívať návykové nelegálne látky / drogy / v priestoroch školy, v areáli školy a pri činnostiach organizovaných školou,
* prinášať do školy alebo na činnosti organizované školou alkoholické nápoje, tabakové výrobky, nikotínové výrobky, návykové látky (drogy) a iné zdraviu škodlivé látky, požívať ich v škole alebo pri činnostiach organizovaných školou, byť pod ich vplyvom v škole, pri činnostiach organizovaných školou,
* prechovávať alkoholické výrobky, tabakové výrobky, nikotínové výrobky, návykové látky v škole, ako aj na akciách organizovaných školou,
* prinášať a distribuovať (dávať, predávať) alkoholické výrobky, tabakové výrobky, nikotínové výrobky a iné návykové látky (drogy) ďalším osobám, v škole alebo pri činnostiach organizovaných školou.

1.1.1.1 Postup pri riešení požitia alkoholu:

• ak má pedagogický zamestnanec podozrenie, že žiak požil alkohol v súlade s § 58 ods. 3 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov, môže použiť ochranné opatrenie, ktorým je okamžité vylúčenie žiaka z výchovy a vzdelávania, umiestnením žiaka do samostatnej miestnosti za prítomnosti pedagogického zamestnanca. Riaditeľ školy bezodkladne privolá zákonného zástupcu žiaka, prípadne zdravotnú pomoc a príslušné oddelenie Policajného zboru SR,

• o dôvodoch a priebehu ochranného opatrenia vyhotoví riaditeľ školy, alebo ním poverený pedagogický zamestnanec písomný záznam.

Porušenie školského poriadku sa prerokuje na pedagogickej rade a žiakovi, ktorý sa previnil proti školskému poriadku, sa uloží výchovné opatrenie. Rozhodnutie pedagogickej rady o výchovnom opatrení sa zašle zákonnému zástupcovi. Pri stave opitosti, kedy je žiak ohrozený na živote alebo ohrozuje svoje okolie, závažným spôsobom narušuje školské vyučovanie, je privolaná rýchla zdravotnícka pomoc, prípadne polícia a bezodkladne zákonný zástupca žiaka.

1.1.1.2 Postup pri riešení fajčenia a užívania tabakových a nikotínových výrobkov :

* ak sa žiak previní proti školskému poriadku tým, že nerešpektuje zákaz fajčenia, užívania tabakových a nikotínových výrobkov , triedny učiteľ upovedomí preukázateľným spôsobom zákonného zástupcu žiaka a z pohovoru vyhotoví zápisnicu,
* triedny učiteľ na pohovore upovedomí zákonného zástupcu s navrhovaným výchovným opatrením, ktoré bude následne prerokované na zasadnutí pedagogickej rady.

Porušenie školského poriadku sa prerokuje na pedagogickej rade a žiakovi, ktorý sa previnil proti školskému poriadku, sa uloží výchovné opatrenie. Rozhodnutie pedagogickej rady o výchovnom opatrení sa zašle zákonnému zástupcovi.

1.1.1.3 Postup pri riešení užívania iných nelegálnych návykových látok :

* ak má pedagogický zamestnanec podozrenie, že žiak je pod vplyvom nelegálnych návykových látok alebo ich užíva v súlade s § 58 ods. 3 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov, môže použiť ochranné opatrenie, ktorým je okamžité vylúčenie žiaka z výchovy a vzdelávania, umiestnením žiaka do samostatnej miestnosti za prítomnosti pedagogického zamestnanca. Riaditeľ školy bezodkladne privolá zákonného zástupcu žiaka, zdravotnú pomoc a príslušné oddelenie Policajného zboru SR.
* o dôvodoch a priebehu ochranného opatrenia vyhotoví riaditeľ , alebo ním poverený pedagogický zamestnanec školy písomný záznam.

Porušenie školského poriadku sa prerokuje na pedagogickej rade a žiakovi, ktorý sa previnil proti školskému poriadku, sa uloží výchovné opatrenie. Rozhodnutie pedagogickej rady o výchovnom opatrení sa zašle zákonnému zástupcovi.

1.1.1.4 Postup pri riešení prechovávania legálnych (alkoholické, tabakové, nikotínové výrobky) a nelegálnych návykových látok / drogy / :

• ak má pedagogický zamestnanec podozrenie, že žiak prechováva návykové látky, vyzve žiaka, aby vybral návykové látky z osobných vecí, nedotýkal sa ich a okamžite kontaktuje zákonného zástupcu žiaka a príslušné oddelenie Policajného zboru SR. O priebehu situácie sa vyhotoví zápisnica, ktorú podpíše zákonný zástupca žiaka.

Porušenie školského poriadku sa prerokuje na pedagogickej rade a žiakovi, ktorý sa previnil proti školskému poriadku, sa uloží výchovné opatrenie. Rozhodnutie pedagogickej rady o výchovnom opatrení sa zašle zákonnému zástupcovi.

**1.1.2 Výchovné opatrenia pri zistení užívania a šírenia drog a ostatných návykových látok v škole**

**1.1.2.1 Napomenutie alebo pokarhanie triednym učiteľom**

- Ak išlo o menší priestupok (napr. nevedomé prinesenie látky)

**1.1.2.2 Dôrazný pohovor s rodičmi**

- Spoločné stretnutie s vedením školy a odborníkmi (školský psychológ, koordinátor prevencie,...)

**1.1.2.3 Pokarhanie riaditeľom školy**

**- Opakovaný závažnejší priestupok**

**1.1.2.4 Znížená známka zo správania**

- Ak žiak vedome prechovával alebo používal drogy.

**1.1.3 Odborná a preventívna práca so žiakom a triedou**

**1.1.3.1 Individuálne poradenstvo pre žiaka** – Pomoc pri riešení príčin správania (napr. vplyv starších

súrodencov, rodinné problémy).

**1.1.3.2 Preventívne prednášky a workshopy o drogách** – Zamerané na celú triedu, aby sa predišlo

opakovaniu situácie.

**1.1.3.3 Zvýšený dohľad nad žiakom** – Monitorovanie jeho správania a spolupráca so školským

psychológom.

**1.1.4 Spolupráca s externými inštitúciami**

**1.1.4.1 Školský psychológ, CPaP** – Odborná diagnostika a prípadné terapeutické vedenie dieťaťa.

**1.1.4.2 Úrad práce, sociálnych vecí a rodiny (oddelenie sociálnoprávnej ochrany detí a sociálnej**

**kurately)** – Ak sa zistí, že dieťa je v ohrození.

**1.1.4.3 Polícia SR (Národná protidrogová jednotka)** – Pri vážnejšom porušení zákona alebo podozrení z

trestnej činnosti.

**1.1.5 Dôležité zásady pri riešení prípadu**

**1.1.5.1 Citlivý prístup** – Dieťa na prvom stupni nemusí úplne chápať dôsledky svojho konania.  
1.1.5.2 **Neobviňovanie, ale hľadanie riešení** – Zistiť, ako sa k droge dostalo a prečo ju malo.  
1.1.5.3 **Úzka spolupráca s rodičmi** – Je kľúčová pre ďalšiu výchovu dieťaťa.  
1.1.5.4 **Dôsledné poučenie triedy** – Aby sa zabránilo opakovaniu incidentu.

**Dodatok č. 4**

**Smernica č. 1/2025 k prevencii a riešeniu šikanovania detí a žiakov v školách a v školských zariadeniach**

Minister školstva, výskumu, vývoja a mládeže podľa čl. 12 ods. 2 písm. f) druhého bodu Organizačného poriadku Ministerstva školstva, výskumu, vývoja a mládeže Slovenskej republiky a v súlade so zákonom č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov, zákonom č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov, § 2 a 2a zákona č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) v znení neskorších predpisov a čl. 28 ods. 2 Dohovoru o právach dieťaťa vydáva túto smernicu:

**Čl. 1**

**Úvodné ustanovenie**

Táto smernica upravuje základné znaky, formy a prejavy šikanovania detí a žiakov (ďalej len „žiak") v školách a školských zariadeniach (ďalej len „škola"), postupy prevencie a metódy riešenia šikanovania.

**Čl. 2**

**Základné ustanovenia**

(1)Na účel tejto smernice sa rozumie

a)**šikanovaním** v škole obťažovanie formou spravidla opakujúceho sa nežiaduceho správania šikanujúceho voči šikanovanému, ktoré je motivované úmyslom získať nad šikanovaným prevahu, šikanovaného ponížiť alebo získať vynútené mocenské postavenie, v dôsledku ktorého dochádza alebo môže dôjsť k vytváraniu zastrašujúceho, nepriateľského, zahanbujúceho, ponižujúceho, potupujúceho, zneucťujúceho, zámerne zraňujúceho alebo urážajúceho prostredia vo forme verbálneho šikanovania, fyzického šikanovania, psychického šikanovania, emocionálneho šikanovania, nebezpečného elektronického obťažovania alebo nebezpečného prenasledovania,

b)**priamym šikanovaním** šikanovanie, pri ktorom šikanujúci zameriava svoje konanie priamo na šikanovaného opakujúcim sa úmyselným verbálnym, psychickým, emocionálnym alebo fyzickým násilím, pri ktorom sú spravidla prítomní aj účastníci šikanovania; je spojené s cieľom získať prevahu v kolektíve,

c)**nepriamym šikanovaním** šikanovanie, pri ktorom šikanujúci používa metódy a nástroje vzťahového násilia a emocionálneho vydierania, najmä v podobe prehliadania, ignorovania, zámerného vyčleňovania šikanovaného z kolektívu, šírenia nepravdivých alebo znevažujúcich informácií, citlivých zvukových záznamov (audiozáznamov), obrazových záznamov (videozáznamov) alebo zvukovo-obrazových (audiovizuálnych) záznamov o šikanovanom alebo manipulovaním názorov a postojov ostatných členov sociálnej skupiny k šikanovanému,

d)**šikanujúcim** žiak alebo skupina žiakov, ktorí opakovane psychicky alebo fyzicky ubližujú šikanovanému,

e)**šikanovaným** žiak alebo skupina žiakov, ktorí sú vystavení šikanovaniu,

f)**účastníkom šikanovania** žiak alebo skupina žiakov, ktorí sú prítomní pri šikanovaní, alebo ktorí majú o šikanovaní vedomosť a nie sú šikanujúcimi ani šikanovanými,

g)**dôvodom šikanovania** najmä osobitná charakteristika šikanovaného spočívajúca spravidla v jeho zdravotnom znevýhodnení, pohlaví, náboženskom vyznaní alebo viere, príslušnosti k národnosti alebo k etnickej skupine, sexuálnej orientácii alebo rodovej identite, jazyku, sociálnom, spoločenskom alebo majetkovom postavení jeho rodiny, alebo iná osobná charakteristika spojená spravidla s nosením okuliarov, nadváhou alebo nízkou pohybovou gramotnosťou,

h)**verbálnym šikanovaním** opakované nadávanie, urážanie, posmievanie sa, dobiedzanie, vyhrážanie sa fyzickým útokom, navádzanie na fyzický útok, prikazovanie šikanovanému vykonať určitý úkon proti jeho vôli, zastrašovanie, vydieranie alebo vylúčenie šikanovaného z kolektívu,

i)**fyzickým šikanovaním** nežiaduci a nechcený fyzický kontakt pre šikanovaného, pri ktorom šikanujúci šikanovaného opakovane bije, udiera, sáče alebo kope do neho, podráža ho alebo hádže do neho rôzne predmety, skrýva, poškodzuje, privlastňuje si alebo ničí veci šikanovaného,

j)**psychickým šikanovaním** a **emocionálnym šikanovaním** ubližovanie negatívnym ovplyvňovaním psychiky, emócií, nálady a duševného rozpoloženia šikanovaného, najmä opakovaným ponižovaním, zosmiešňovaním, zahanbovaním, opovrhovaním, ohováraním v jeho neprítomnosti, rozširovaním nepravdivých informácií alebo urážaním rodinných príslušníkov alebo blízkych osôb,

k)**elektronickým šikanovaním (ďalej len „kyberšikanovanie“)** verbálne, psychické šikanovanie a emocionálne šikanovanie uskutočňované v kybernetickom priestore bez fyzického kontaktu šikanujúceho a šikanovaného prostriedkami informačnej a komunikačnej technológie, ktoré môže mať aj anonymnú povahu, a pri ktorom šikanujúci dokáže uskutočniť útoky z rôznych miest, pričom šikanovaný sa o napadnutí nemusí okamžite dozvedieť a nemusí byť schopný identifikovať šikanujúceho; zverejnené informácie, fotografie, audiozáznamy a videozáznamy môžu byť prístupné veľkému počtu osôb a môže byť náročné ich odstrániť z kybernetického priestoru.

(2)Na účel tejto smernice sa za šikanovanie nepovažuje

a)**jednorazový alebo impulzívny prejav násilia alebo agresie** medzi žiakmi akútnym neovládnutím emócií, ktoré bezprostredne odznievajú,

b)**prejav násilia alebo agresie** medzi žiakmi mimo školy, ktorý nevyplýva zo vzťahov medzi žiakmi v škole, okrem kyberšikanovania,

c)**nezhoda** medzi zamestnancom školy a žiakom súvisiaca s výchovno-vzdelávacím procesom.

(3)Šikanovanie môže napĺňať skutkovú podstatu trestného činu, kedy môže byť šikanujúci od veku 14 rokov trestne stíhaný najmä za trestný čin

a)ublíženia na zdraví.

b)obmedzovania osobnej slobody,

c)lúpeže,

d)vydierania,

e)hrubého nátlaku,

f)nátlaku,

g)porušovania domovej slobody,

h)sexuálneho násilia,

i)sexuálneho zneužívania,

j)krádeže,

k)neoprávneného užívania cudzej veci,

l)poškodzovania cudzej veci,

m)nebezpečného vyhrážania sa,

n)nebezpečného prenasledovania,

o)výroby detskej pornografie,

p)rozširovania detskej pornografie,

q)prechovávania detskej pornografie a účasti na detskom pornografickom predstavení alebo

r)ohovárania.

(4)Šikanovanie môže napĺňať skutkovú podstatu priestupku proti

a)občianskemu spolunažívaniu alebo

b)majetku.

(5)Skutočnosť, že šikanujúci nie je trestne zodpovedný z dôvodu nízkeho veku, nie je prekážkou na podanie žaloby vo veci náhrady škody.

(6)Zamestnanec školy, ktorému je známy prípad šikanovania a neprijme žiadne opatrenie k prevencii a riešeniu šikanovania, môže byť trestne stíhaný najmä za trestný čin

a)neprekazenia trestného činu,

b)neoznámenia trestného činu alebo

c)ublíženia na zdraví.

**Čl. 3**

**Prevencia šikanovania**

(1)Pri prevencii šikanovania škola dbá na vytváranie bezpečného prostredia, v ktorom sa vznik šikanovania aktívne obmedzuje.

(2)Pri prevencii šikanovania škola primerane pôsobí na žiakov podľa ich veku a psychickej úrovne a intelektuálnej úrovne s dôrazom na hodnotovú výchovu.

(3)Za prevenciu šikanovania v škole zodpovedá riaditeľ školy. Riaditeľ školy zabezpečuje činnosti súvisiace s prevenciou šikanovania prostredníctvom činnosti pedagogických zamestnancov a odborných zamestnancov.

(4)Prevencia šikanovania sa zabezpečuje najmä

a)využívaním takého obsahu výchovy a vzdelávania a takých metód a foriem výchovy a vzdelávania, ktoré posilňujú úctu, toleranciu, empatiu a solidaritu žiakov najmä voči sebe navzájom,

b)aktívnym sústavným výchovným pôsobením pedagogického zamestnanca a odborného zamestnanca vrátane prejavenia záujmu o problémy žiaka v škole a mimo nej,

c)dlhodobou strategickou činnosťou, realizáciou overených preventívnych programov s doplnením o činnosti neformálneho vzdelávania najmä prednášky, diskusie, organizovaných školou alebo inými subjektmi a mimoškolskými činnosťami, ktoré posilňujú v žiakoch úctu, toleranciu, empatiu a solidaritu najmä voči sebe navzájom,

d)spoluprácou s rodičmi alebo inou fyzickou osobou, ktorá má žiaka zvereného do osobnej starostlivosti alebo do pestúnskej starostlivosti na základe rozhodnutia súdu, poručníkom alebo opatrovníkom (ďalej len „zákonný zástupca"), alebo so zástupcom zariadenia, v ktorom sa vykonáva ústavná starostlivosť, výchovné opatrenie, neodkladné opatrenie alebo ochranná výchova, výkon väzby alebo výkon trestu odňatia slobody (ďalej len „zástupca zariadenia"),

e)aktívnym prístupom orgánov školskej samosprávy pri navrhovaní a prerokovaní školského poriadku, školského vzdelávacieho programu a opatrení školy k prevencii šikanovania,

f)spoluprácou školy so zariadeniami poradenstva a prevencie, pričom pri prevencii šikanovania zariadeniami poradenstva a prevencie sa informovaný súhlas zákonného zástupcu nevyžaduje.

(5)Riaditeľ školy alebo ním poverený pedagogický zamestnanec alebo odborný zamestnanec posudzujú navrhované činnosti podľa odseku 4 písm. a) až e) z hľadiska predchádzania nežiaduceho vplyvu na žiakov v spolupráci so zariadením poradenstva a prevencie.

(6)Riaditeľ školy alebo ním poverený pedagogický zamestnanec alebo odborný zamestnanec priebežne informuje zákonných zástupcov alebo zástupcov zariadenia o opatreniach školy pri prevencii šikanovania najmä na webovom sídle školy, ak ho má zriadené, alebo na triednej schôdzi zákonných zástupcov v škole.

(7)Riaditeľ školy zodpovedá za systémové aktivity školy pri prevencii šikanovania. Riaditeľ školy v spolupráci s pedagogickou radou a orgánmi školskej samosprávy

a)rozpracúva opatrenia školy pri prevencii šikanovania v školskom poriadku,

b)zabezpečuje dôkladný výkon dozoru v priestoroch, kde k šikanovaniu už došlo alebo by k nemu mohlo dochádzať.

(8)Riaditeľ školy

a)zabezpečuje vzdelávanie zamestnancov školy v oblasti prevencie a riešenia šikanovania,

b)zapája do prevencie šikanovania orgány školskej samosprávy a zriaďovateľa,

c)zverejňuje kontaktné údaje právnických osôb, ktoré sa zaoberajú prevenciou a riešením šikanovania,

d)zabezpečuje, aby v pracovnom poriadku školy bola upravená povinnosť zamestnanca školy bez zbytočného odkladu oznamovať podozrenie zo šikanovania, a prijať zodpovedajúce opatrenia,

e)oboznamuje zamestnancov školy so spôsobom oznamovania šikanovania a preverovania šikanovania,

f)zabezpečuje poučenie zamestnancov školy o skutočnosti, že šikanovanie môže napĺňať skutkovú podstatu priestupku alebo skutkovú podstatu trestného činu,

g)zabezpečuje poučenie zamestnancov školy o skutočnosti, že šikanujúcemu môže byť uložené opatrenie vo výchove okrem šikanujúceho, ktorým je dieťa materskej školy, a o skutočnosti, že ak šikanujúci nie je trestne zodpovedný z dôvodu nízkeho veku, nie je to prekážkou na podanie trestného oznámenia a na podanie žaloby vo veci náhrady škody, ktorú šikanujúci spôsobil na majetku alebo vo veci náhrady ujmy, ktorú spôsobil na zdraví,

h)informuje zamestnancov, žiakov a zákonných zástupcov alebo zástupcov zariadenia o postupe pri zistení šikanovania.

**Čl. 4**

**Preverovanie podozrenia zo šikanovania**

(1)Riaditeľ školy alebo ním poverený pedagogický zamestnanec alebo odborný zamestnanec zostavuje skupinu zamestnancov školy, ktorá navrhuje a zabezpečuje postup pri riešení šikanovania; jej členmi sú najmä triedny učiteľ, školský psychológ, školský špeciálny pedagóg, výchovný poradca.

(2)Opatrenia, metódy a postupy pri obmedzovaní šikanovania a nápravy jej dôsledkov sa navrhujú tak, aby zodpovedali vývinovej zrelosti, emocionálnej zrelosti a veku šikanujúceho, šikanovaného a účastníkov šikanovania, vrátane detí so špeciálnymi výchovno-vzdelávacími potrebami a žiakov so špeciálnymi výchovno-vzdelávacími potrebami.

(3)Riaditeľ školy alebo ním poverený pedagogický zamestnanec alebo odborný zamestnanec pri preverovaní incidentu, ktorý zahŕňa podozrenie zo šikanovania bez zbytočného odkladu najmä

a)zabezpečí pomoc a ochranu potencionálnemu šikanovanému,

b)zabezpečí, aby v priebehu preverovania nedošlo k ďalšej konfrontácii medzi potencionálnym šikanujúcim a potencionálnym šikanovaným,

c)informuje zákonného zástupcu alebo zástupcu zariadenia potencionálneho šikanujúceho, potencionálneho šikanovaného a potenciálnych účastníkov šikanovania,

d)spíše a zaeviduje záznam o incidente.

(4)Riaditeľ pri incidente podľa odseku 3 podľa potreby kontaktuje

a)zariadenie poradenstva a prevencie,

b)orgán sociálnoprávnej ochrany detí a sociálnej kurately,

c)okresný úrad, ak ide o podozrenie zo spáchania priestupku, alebo políciu, ak ide o podozrenie zo spáchania trestného činu,

d)poskytovateľa záchrannej zdravotnej služby.

(5)Riaditeľ školy alebo ním poverený pedagogický zamestnanec alebo odborný zamestnanec pri preverovaní podozrenia zo šikanovania

a)zabezpečí zistenie účastníkov šikanovania a ďalších svedkov a uskutočnenie individuálnych rozhovorov alebo konfrontačných rozhovorov medzi účastníkmi šikanovania alebo medzi svedkami,

b)uchováva dôkazy o podozrení zo šikanovania v nevyhnutnom rozsahu a počas nevyhnutného času,

c)zabezpečí pri rozhovoroch podľa písmena a) prítomnosť najmenej dvoch pedagogických zamestnancov alebo odborných zamestnancov,

d)zabraňuje zľahčovaniu šikanovania a takému konaniu, ktoré môže viesť k neriešeniu šikanovania, preverovaniu šikanovania pod emocionálnym nátlakom alebo v prítomnosti iných žiakov alebo k zverejňovaniu informácií z preverovania šikanovania.

**Čl. 5**

**Opatrenia na riešenie šikanovania a nápravu jeho dôsledkov**

(1)Škola dbá na bezodkladné riešenie šikanovania podľa tejto smernice.

(2)Vo vzťahu k šikanujúcemu riaditeľ školy alebo ním poverený pedagogický zamestnanec alebo odborný zamestnanec

a)zabezpečí individuálny rozhovor odborného zamestnanca školského podporného tímu alebo odborného zamestnanca zariadenia poradenstva a prevencie so šikanujúcim za prítomnosti jeho zákonného zástupcu alebo zástupcu zariadenia s cieľom objasnenia motivácie, sociálneho a rodinného pozadia správania šikanujúceho a určenia ďalšieho postupu; časti rozhovoru sa môžu konať aj bez prítomnosti zákonného zástupcu alebo zástupcu zariadenia, ak na to dá zákonný zástupca alebo zástupca zariadenia preukázateľný súhlas,

b)navrhne podľa potreby intervenciu v zariadení poradenstva a prevencie alebo zabezpečí intervenciu prostredníctvom odborného zamestnanca školy, vrátane podporných činností v príslušnej triede a zabezpečí podmienky pre fyzickú a psychickú bezpečnosť žiakov príslušnej triedy,

c)môže podľa potreby uložiť opatrenie vo výchove alebo znížiť stupeň klasifikácie správania žiaka; to neplatí, ak ide o dieťa materskej školy.

(3)Vo vzťahu k šikanovanému riaditeľ školy alebo ním poverený pedagogický zamestnanec alebo odborný zamestnanec

a)zabezpečí podmienky na fyzickú a psychickú bezpečnosť šikanovaného a podľa potreby zabezpečí zdravotné ošetrenie,

b)zabezpečí šikanovanému bezodkladnú psychologickú pomoc a podporu,

c)zabezpečí šikanovanému podľa potreby, po porade s príslušným odborným zamestnancom, cielenú a systematickú podporu najmä prostredníctvom zariadenia poradenstva a prevencie,

d)spolupracuje podľa potreby so Štátnou školskou inšpekciou, regionálnym úradom školskej správy alebo s Úradom komisára pre deti.

(4)Vo vzťahu k účastníkom šikanovania riaditeľ školy alebo ním poverený pedagogický zamestnanec alebo odborný zamestnanec

a)zabezpečí účastníkom šikanovania podľa potreby individuálnu podporu a poradenstvo na základe posúdenia školského podporného tímu, školského psychológa alebo psychológa zariadenia poradenstva a prevencie,

b)zabezpečí skupinovú intervenciu v spolupráci so školským podporným tímom alebo so zariadením poradenstva a prevencie,

c)zabezpečí skupinové činnosti s cieľom smerovania žiakov k pozitívnym postojom a hodnotám a k rozvíjaniu schopnosti identifikovať sociálno-patologické javy primerane ich veku, najmä v rámci realizácie preventívnych programov, triednických hodín, vyučovania prierezových tém, činností neformálneho vzdelávania.

**Čl. 6**

**Spolupráca so zákonným zástupcom a zástupcom zariadenia**

(1)Riaditeľ školy alebo ním poverený pedagogický zamestnanec alebo odborný zamestnanec pri rozhovore so zákonným zástupcom alebo so zástupcom zariadenia šikanovaného, šikanujúceho alebo účastníkov šikanovania vo veci šikanovania dbá na zachovanie dôvernosti informácií.

(2)O rozhovore podľa odseku 1 vrátane informovania zákonného zástupcu alebo zástupcu zariadenia podľa čl. 4 ods. 3 písm. c), vyhotoví riaditeľ školy alebo ním poverený pedagogický zamestnanec alebo odborný zamestnanec zápis, z ktorého jedno vyhotovenie poskytne riaditeľ školy alebo ním poverený pedagogický zamestnanec alebo odborný zamestnanec zákonnému zástupcovi alebo zástupcovi zariadenia.

**Čl. 7**

**Záverečné ustanovenie**

Postupy a dokumenty školy v oblasti prevencie šikanovania, preverovania šikanovania a riešenia šikanovania sa zverejňujú aj vo forme prístupnej pre žiakov so zdravotným postihnutím a v jazykoch národnostných menšín národnostných škôl zaradených do siete škôl a školských zariadení Slovenskej republiky.

**Čl. 8**

**Zrušovacie ustanovenie**

Zrušuje sa smernica č. 36/2018 k prevencii a riešeniu šikanovania detí a žiakov v školách a školských zariadeniach.

**Čl. 9**

**Účinnosť**

Táto smernica nadobúda účinnosť **27. februára 2025**.

1. Dohovor o právach dieťaťa (OSN, 1989) In [Oznámenie Ministerstva zahraničných vecí Slovenskej republiky č. 104/1991 Z. z.](https://www.slov-lex.sk/ezbierky/pravne-predpisy/SK/ZZ/1991/104/) [↑](#footnote-ref-1)
2. [Metodická príručka desegregácie vo výchove a vzdelávaní](https://www.minedu.sk/data/att/71e/30599.332e7e.pdf) (MŠVVaŠ SR, 2023) [↑](#footnote-ref-2)
3. [§ 3 písm. f) zákona č. 245/2008 Z. z. (školský zákon)](https://www.slov-lex.sk/pravne-predpisy/SK/ZZ/2008/245/20230901%23paragraf-3.pismeno-f) [↑](#footnote-ref-3)
4. § 2 písm. ai) zákona č. 245/2008 Z. z. (školský zákon) - účinnosť nadobúda 1. 1. 2025. Poznámky pod čiarou k odkazom 2a a 2b znejú: „2a) Zákon č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) v znení neskorších predpisov. 2b) Dohovor proti diskriminácii vo vzdelávaní (Oznámenie Ministerstva zahraničných vecí a európskych záležitostí Slovenskej republiky č. 276/2024 Z. z.).Dohovor o právach osôb so zdravotným postihnutím (Oznámenie Ministerstva zahraničných vecí Slovenskej republiky č. 317/2010 Z. z.).“ [↑](#footnote-ref-4)
5. [Referenčný rámec kompetencií pre demokratickú kultúru](https://rm.coe.int/reference-framework-vol2-slovak-final/168098f7df) bol vytvorený v roku 2018 Radou Európy, ktorej členským štátom je od roku 1993 aj SR. Pre SR má status odporúčania pri vytváraní vzdelávacích stratégií a metodík na podporu demokratickej kultúry, ľudských práv a sociálnych kompetencií. [↑](#footnote-ref-5)
6. [Metodická príručka desegregácie vo výchove a vzdelávaní](https://www.minedu.sk/data/att/71e/30599.332e7e.pdf) (MŠVVaŠ SR, 2023) [↑](#footnote-ref-6)
7. Chránené dôvody podľa antidiskriminačného zákona sú charakteristiky ľudí, úzko spojené s ich dôstojnosťou a identitou, ktoré nesmú byť zneužité pre neprípustné rozdielne zaobchádzanie s nimi. Sú to: „pohlavie, náboženské vyznanie alebo viera, rasa, príslušnosť k národnosti alebo etnickej skupine, zdravotné postihnutie, vek, sexuálna orientácia, manželský stav a rodinný stav, farba pleti, jazyk, politické alebo iné zmýšľanie, národný alebo sociálny pôvod, majetok, rod alebo iné postavenie alebo dôvod oznámenia kriminality alebo inej protispoločenskej činnosti“ [§ 2 ods. 1 zákona č. 365/2004 Z. z.](https://www.slov-lex.sk/pravne-predpisy/SK/ZZ/2004/365/%23paragraf-2) [↑](#footnote-ref-7)
8. [§ 2 ods. 1 zákona č. 365/2004 Z. z. (antidiskriminačný zákon)](https://www.slov-lex.sk/pravne-predpisy/SK/ZZ/2004/365/%23paragraf-2) [↑](#footnote-ref-8)
9. [§ 7a zákona č. 245/2008 Z. z. (školský zákon)](https://www.slov-lex.sk/ezbierky-fe/pravne-predpisy/SK/ZZ/2008/245/%23paragraf-7a.nadpis) [↑](#footnote-ref-9)
10. [§ 26 zákona č. 245/2008 Z. z. (školský zákon)](https://www.slov-lex.sk/ezbierky-fe/pravne-predpisy/SK/ZZ/2008/245/%23paragraf-26) [↑](#footnote-ref-10)
11. [§ 145a zákona č. 245/2008 Z. z. (školský zákon)](https://www.slov-lex.sk/ezbierky-fe/pravne-predpisy/SK/ZZ/2008/245/%23paragraf-145a) [↑](#footnote-ref-11)
12. Podrobné informácie ku krízovým udalostiam na školách sú dostupné [na webovom sídle ministerstva.](https://www.minedu.sk/krizove-udalosti-na-skolach/) [↑](#footnote-ref-12)